"Errepublika bat ez da aldarrikatzen, eraiki egiten da"\n2019ko apirilaren 25a, osteguna | Ordua Euskal Herrian 18:47:56\nIvan Miró Acedo\nBartzelonan jaioa 1975ean, kooperatibagintzan dabil buru-belarri: Sants auzoko Ciutat Invisible liburu denda kooperatiboa sortu zuen eta Katalunia osoan aritzen da proiektu kooperatibo eraldatzaileak sustatzen, interkooperazioa lantzen, erakunde publikoekin elkarlan bideak bilatzen... Kataluniaren independentzia helburu baino tresna da ekonomia sozialeko aktibistentzat, eta prozesu konstituziogilea demokratikoki eta behetik gora egin beharra azpimarratu du: “Herritarrek erabaki dezatela nolako ekonomia izan behar dugun”.\nKataluniako Ekonomia Sozial Solidarioko erakunde eta kideek manifestua atera zenuten urriaren 1eko erreferendumarekin bat eginez. Zer lotura du ekonomia sozial solidarioak independentzia prozesuarekin?\nEkonomia sozial solidarioa, ekonomia ulertzeko bere moduagatik da demokratikoa, autoantolatua, autodeterminazio ekonomikoaren aldekoa, eta beraz, lotura oso zuzena du Kataluniaren autodeterminazio prozesuarekin. Baina hori ez da ekonomia sozial mugimendu osoa.\n"Guk independentzia nahi dugu gizartea eraldatzeko. Independentzia ez da helburu, bitarteko baizik. Beharrezko ikusten genuen erdigunean eztabaida batzuk jartzea, debate markoa kontu identitariotik edo nazionalistatik zabaltzeko"\nKataluniako ekonomia sozial solidarioko aktibista batzuontzat garrantzitsua zen gure kooperatibek eta espazioek babesa adieraztea independentzia prozesuari. Eztabaida nazionala gai sozialera bideratzeko modua ere bazen. Guk independentzia nahi dugu gizartea eraldatzeko. Independentzia ez da helburu, bitarteko baizik. Beharrezko ikusten genuen erdigunean eztabaida batzuk jartzea, debate markoa kontu identitariotik edo nazionalistatik zabaltzeko.\nBaita ere ikusten dugu prozesu konstituziogile demokratiko bat egon behar dela, herritarren osotasunak erabaki dezan nolako ekonomiak antolatuko dituen gure beharrak. Trantsizioko itunak, 78ko Erregimenak, monarkiaren gaineko kontsentsuak, merkatu ekonomiak, estatuaren batasunak... horrek ez du baimentzen eztabaida konstituziogilerik, ekonomia eztabaidagai duenik. Indarrean dagoen ekonomia kapitalista da eta publikoa hainbat kasutan. Kito. Guretzat Kataluniaren askapen prozesua aukera bat da eztabaida sozial hau planteatzeko. Zer eredu sozioekonomiko nahi dugun, nola antolatu nahi dugun ekonomia.\nEztabaida sozial hori egin al da orain arte, edo orain da garaia?\nUne honetan herritarren zati handi batek ekonomiaz eztabaidatzeko beharra du. Ikusi dugu hainbat eragile ekonomikoren jokaera zein izan den Katalunia eta Espainiaren arteko azken krisian. Zer jokaera duten kapital handiko enpresek, La Caixak, Ibexeko enpresek, ADN kataluniarra duten kapitalismoaren operadore handiek... Kataluniako goi klase burgesak Espainiako merkatu batu baten alde daude. Eragile ekonomiko hauek egin duten xantaia politikoak ekarri du herritarren zati handi batek eztabaidatzeko beharra sentitzea, beste eredu ekonomiko batzuen inguruan jakin mina piztea. Eta guztion onerako eta herrialdearen zerbitzura egongo den ekonomia izateko premia larria sentitzea. Eragile ekonomiko horiek herria esplotatzen aritu dira, baliabideak xurgatzen, prekarizatzen, La Caixa eta Sabadell dira etxe-kaleratzaile nagusiak, Kataluniako langile klasea odolusten ari dira, eta langile klase kataluniarrak gehien behar dituenean babes politiko, ekonomiko eta sozialak, hartu eta martxa? Beste enpresa komertzial batzuk ere badoaz, merkatu kuotak galtzera gainera! Hau ekonomiaren ikuspegi erabat instrumentala da.\n"Saiatuko gara Kataluniako Errepublikak prozesu konstituziogilean izan dezan debate sozioekonomikoa, errepublikarentzat nolako eredu ekonomikoa nahi dugun lantzeko"\nXESetik (katalanez Ekonomia Solidarioaren Saretik) adostu dugu sustatuko ditugula ahalik gehien eraldaketa sozioekonomikoko eszenategiak, egungo testuinguruan. Saiatuko gara Kataluniako Errepublikak prozesu konstituziogilean izan dezan debate sozioekonomikoa, errepublikarentzat nolako eredu ekonomikoa nahi dugun lantzeko. Adostasun horren barruan badaude kontu zehatzagoak: nola erraztu CDRek izan ditzaten eztabaidak ekonomia konstituziogile gakotan. CDRak kalea defendatzen ari dira gehiago, herri botere politikoagoa da, baina interesgarri iruditzen zaigu herri botere ekonomikoa ere izan daitezela. Zabaldu ditzatela alternatiba ekonomikoak, beren udalerrietan planteatu ditzatela zein proiektu ekonomiko sustatu nahi dituzten eraldaketa soziala azkartzeko.\nCDRetako jardunaldi batean ari ziren adierazten prozesu konstituziogilean partaide izan behar dutela, konstituzio berria herritarrek egina izango dela bermatzeko, eta herritar batek publikotik ezbaian jarri zuen, “indarrak banatzea zela, horretarako daudela alderdi politikoak, Òmnium eta ANC”.\n"Hau da Kataluniako Errepublika proiektuak orain duen ahulezia nagusia: errepublikaren errepresentazio baten aldeko apustua egin dela, baldintza materialak sortu gabe berau aplikatua, garatua eta eraikia izan dadin"\nDebate horrek adierazten du errepublikaren planteamendu liberalaren ahulezia. Ikuspegi liberalaren arabera, errepublika aldarrikatu egiten da, prozesu juridiko bat da, goitik eraikia, konstituzio eta aditu batzuekin. Hau da errepublika liberalaren ikuspegia dutenen eredua. Eta hori da bere ahulezia nagusia. Zeren errepublika bat ez da aldarrikatzen, eraiki egiten da. Harreman material bat da, ez harreman juridiko bat. Zuk ez baduzu indar material errepublikarrik, errepresentazio modu bat soilik eratzen baduzu oinarrian ezer izan gabe, ezingo duzu errepublika altxa. Hau da Kataluniako Errepublika proiektuak orain duen ahulezia nagusia: errepublikaren errepresentazio baten aldeko apustua egin dela, baldintza materialak sortu gabe berau aplikatua, garatua eta eraikia izan dadin. Guk beti aldarrikatu dugu prozesu konstitugile bat ez dela formala, materiala baizik. Prozesu konstituziogilea egin behar da gako herrikoian, sozio-ekonomia gakoan, indar materialen korrelazioen gakoan, klase gakoan, ekonomiaren jabetze kolektiboan... edo garatzen da ekonomia kolektibista, demokratikoa eta guztion onuraren zerbitzura dagoena, edo ez da errepublikarik izango.\n"Hemen bada ohiko parte-hartzetik kanpo dagoen herritarren zati bat, migranteen kolektiboa, auzo askotan %20 dena, eta garrantzitsua da jende hau subjektu aktiboa izatea nazio eraikuntzan"\nProzesu konstitugilea anitza izan behar da, behetik eraikitakoa, eta Katalunia osoan dagoen aniztasun territorial, sozial eta politiko osoa integratzen duena. Hemen bada ohiko parte-hartzetik kanpo dagoen herritarren zati bat, migranteen kolektiboa, auzo askotan %20 dena, eta garrantzitsua da jende hau subjektu aktiboa izatea nazio eraikuntzan. Faxismoak erasotzen dituen lehenak dira... euren eskubideen urraketei ez badie erantzuna ematen prozesu konstituziogileak ere, arazo handia izango da. Garrantzitsua da espazioak irekitzea, prozesu konstitugilea plurala izan dadila. Eta debate sozialerako legitimatu daitezela ireki diren espazio politiko guztiak: prozesu konstituziogilea ezin da izan trantsizio nazionalerako espezialisten komisio huts bat, hori errepublika liberalaren proiektua da. CDRak (katalanez sorreran Erreferendumaren Defentsarako Komiteak eta orain Errepublikaren Defentsarako Komiteak) legitimatu behar dira egitura berri bezala: txikiak eta xumeak dira, baina sarean antolatuta daude eta mobilizatzeko gaitasuna dute. Proposamenak egiteko eta erabakiak hartzeko espazio izan behar dute CDRek.\nLehenik, ikusgarri egin behar dira erreferenduma defendatzeko borroka egin duten eragile guztiak eta eragile horiek guztiek eraiki behar dute errepublika. Nekazariek, beren traktoreekin, planteatu behar dute nekazaritza eta lurralde eredua, eta gainerako dena ere bai. Errepresioa jasaten ari dira, Madrilgo Nekazaritza mahaitik bidali dituzte eta 30 milioi euroko diru-laguntzak izoztu dizkiete. Suhiltzaileek parte hartu dute, bada haiek ere erabaki behar dute zer errepublika nahi duten, nolako zerbitzu publikoak nahi dituzten... eskoletako irakasleek dena eman dute erreferendumean, eurek planteatu behar dute hezkuntza eredua, eta erreferenduma babesteko aktibatu den hezkuntza eredua, eredu publikoa izan da, oinarritik lanean ari dena. Eskoletako gurasoak, kooperatibak, kontsumo elkarteak, zamaketariak... Erreferenduma harrigarria izan zen, auto-antolaketa gaitasun handia erakutsi zuen, masan egina eta desobedientzian oinarritua. Europan azken urteetan egin den esperientzia indartsuenetakoa izan zen. Baina urriaren 3ko greba orokorrari ere eman behar zaio izan zuen balioa. Greba orokorraren asanbladan eragile guztiak geunden elkartuta, eta hori ere botere konstituziogile eraldatzaile indartsua da, eredu politiko-ekonomikoaren aldaketarako oinarria ziren asanblada haiek. Horiek dira artikulatu behar ditugun espazioak. Hortik atera behar du konstituzioak.\nHori nola egiten da?\n"Eragile politikoek errepublika materialki eratzeko fase honetan parte hartu dezakete zerbitzuak munizipalizatuz"\nPaper idatzia badugu: XESen zehaztua dugu nolakoa izan beharko lukeen ekonomia sozialaren legeak, eta hortik atera daiteke nolako ekonomia eredua eraiki dezakegun. Baina hori dena papera da, ez da nahikoa. Ekonomia solidarioaren saretik ikusten dugu prozesu konstituziogilean badagoela guztiontzako lana. Adibidez, eragile politikoek errepublika materialki eratzeko fase honetan parte hartu dezakete zerbitzuak munizipalizatuz: Bartzelonako Urak agentziak bere egoitza soziala aldatzen badu, Barcelona En Comúk, aldaketaren hiriek eta abarrek ur enpresak munizipalizatu ditzakete, adibidez. Hau nazio gakoetan eginiko debate bat da? Bai. Baina batez ere, entitate berri bat materialki eraikitzeko modu bat da, kolektibista eta demokratikoa. Egungo eszenategian, XESetik argi dugu mundu guztiarekin egin behar dugula lan. Bildu behar gara Òmniumekin, ANCrekin, eta debate ekonomikoa planteatu behar diegu. Baina baita Barcelona en Comúrekin eta bere inguruko organoekin ere, debate konstituziogileak planteatuz. Eremu sozioekonomikoan aurrera egiteko eremu handia dago. Ez dakit zergatik ez den banku publiko bat egin errepublika aldarrikatu eta biharamunean, edo zergatik ez zen lehenago egin!\nArgazkia: Victor Serri.\nAlderdi politiko independentistak prest egon daitezke horrelako prozesu konstitugile herritar bat egiteko? Edo eliteen indarra gailenduko al da?\nUste dut denok oso eskuzabal jokatu behar dugula une honetan. Agian egongo dira hau ontzat ikusiko ez duten PDeCAT-eko fanatiko liberalak, baina uste dut gutxiengoa izango direla. Bloke soberanista kontziente da zer aliantza egin diren azken hilabeteotan eta mundu osoak eman duen guztiaz, eremu denetan. Proiektu kolektibo bat izan da, kolektiboki jaso behar duena bueltan. CUP, Podem eta ezker antikapitalistako sektoreek babestuko dute, baina nik uste dut ERCk ere ohore egin behar liokeela bere genealogia errepublikar, kolektibista eta demokratikoari, eta sozio-ekonomia gehiago eraldatuko duen prozesu bat babes dezakeela.\nEzkerreko jendearentzat errepublika edukiz betetzea da interesgarriena, baina erreferendumaren aurretik eta orain arte, errepresioari aurre egitera bideratu behar izan dira indar asko.\n"Agertoki antierrepresiboa ez da ilusionagarria. Beldurrak atzera eginarazten du edo erresistentzia eremuak sorrarazten ditu. Gure ekarpenak eraikitzea izan behar du"\nAgertoki antierrepresiboa ez da ilusionagarria. Beldurrak atzera eginarazten du edo erresistentzia eremuak sorrarazten ditu. Ekonomia sozial solidarioa atzeguardia da, beti eraikitzen saiatzen dena. Gure ekarpenak eraikitzea izan behar du. Baita erresistentziarako erremintak sortzea ere: dirua bilatu behar bada gai batzuk finantzatzeko edo zaintza kolektiboko espazioak sortu behar badira. Atzeguardiako eztabaida hau planteatu behar da, beti ere alternatiba eraikitzeko asmoz, ez erantzun bat emateko soilik, baizik, sinesten dugulako defendatzen ari garen gizarteak horrela funtzionatu behar duela.\nEstatu egiturarekin beti kritiko izan direnek estatu eredua landu behar dute orain.\nAskotan errezeloz begiratu diogu estatuari, estatuak bereganatzen zuelako\n"Sozialki eta politikoki antolatzeko beste modu bat sortu behar dugu. Espainiako monarkiaren kopia bat egiteko, zentralista, goitik beherakoa, kapitalista... zertarako independentzia?"\nkolektiboki ekiteko daukagun gaitasuna. Ez zaigu interesatzen ekimen kolektiboak monopolizatuko dituen estatu hori. Ahalik eta egitura deszentralizatuena interesatzen zaigu, munizipalismoa bultza dezala, tokiko burujabetza oso garrantzitsua baita. Ikas dezagun beste eredu batzuetatik: Kurdistango konfederalismo demokratikoak baditu ezaugarri interesgarriak, baita Hego Amerikako konstituzioek ere: botere bikoitza, herritarren parte-hartze espazioak, bestelako arkitektura politikoak... sozialki eta politikoki antolatzeko beste modu bat sortu behar dugu. Espainiako monarkiaren kopia bat egiteko, zentralista, goitik beherakoa, kapitalista... zertarako independentzia?\nIndependentzia aldarrikatu ostean beste fase batean sartu da Katalunia. Zer dator?\nEpe ertain-luzeko eszenategian sartu gara. Zailtasunez betetako hilabete edo urteak etorriko dira. Gutxieneko eskubide demokratiko batzuk bermatu ahalko direla espero dugu, politikoak eta zibilak, antolatzen jarraitu ahal izateko. Hau da ekonomia sozial solidarioak duen beste arrazoi bat prozesu konstituziogilea babesteko, monarkia espainiarrarekin alternatiba ekonomiko bat aurrera ateratzea oso zaila baita. Klandestinitatetik –erreferenduma egin zen bezala– jarriko dituzu martxan kooperatibak?\nGehitu nahi duzunik?\n"Guretzat oso polita izan da Euskal Herriko ekonomia sozial eraldatzailearen babesa (Olatukoop), ulertu dugulako elkarrekin ari garela eraikitzen errepublika kooperatibo, solidario eta eraldatzaile bat"\nAsko eskertzen dugu Euskal Herritik jaso dugun elkartasun guztia. Benetan hunkigarria izan da. Beti egon da elkartasun hori, eta uste dut gero eta gehiago ari garela elkarrekin ikasten. Guretzat oso polita izan da Euskal Herriko ekonomia sozial eraldatzailearen babesa (Olatukoop), ulertu dugulako elkarrekin ari garela eraikitzen errepublika kooperatibo, solidario eta eraldatzaile bat. Guretzat oso garrantzitsua eta hunkigarria izan da kidetasun hau. Baita Espainiako Estatuko beste sektore batzuekin izandakoa ere: REASek komunikatu batean Kataluniaren autodeterminazioa babestu du, eta zoragarria da estatutik termino horietan planteatzea gaia, Andaluziako SAT sindikatua, Madrilgo antikapitalistak, eta noski, Valentzia, Mallorca... kidetasun errepublikano hau aitortu eta eskertu behar da.\nEKONOMIA SOLIDARIOA INDARTSU KATALUNIAN\n“Oinarrizko faktore hauek eragin dute ekonomia sozial solidarioak Katalunian zentraltasun handiagoa izatea, gehiago ikustea, bere buruaren kontzientzia handiagoa izatea, aurreko ziklo ekonomiko-politikoarekiko.\nBata, noski, krisi ekonomikoa: ase gabeko behar berriak sortu ditu, eta proiektu ekonomiko berrien oinarrian dagoen energiaren modukoa da.\nBeste elementu bat da mugimenduak soziopolitikoki artikulatzeko duen gaitasuna: antolatzen aritu da eta gero eta ikuspegi estrategiko handiagoa izan du, ez direla merkatuan lehiatzeko garatzen diren kooperatiba solte hutsak; sektorearen zati batek, ekonomia sozial solidarioak, badu eraldaketa sozialaren ikuspegi estrategiko bat. Antolaketa estrategiko hau handitzen joan da azken hiru-lau urteetan.\nEkonomia sozial solidarioaren zati batek ikuspegi politiko bat ere landu du, nola esku hartu erakundeetatik ekonomia sozial solidarioa sustatzeko, zer funtzio dagokion herriko administrazioari edo autonomikoari...\nErakundeetan, ziklo munizipalista izan da, eta honen sustraiak hainbat erro ditu, bata M15, CUP... ziklo munizipalistak eragina izan du ekonomia sozial solidarioan. Lehen ekonomia sozial “konbentzionala” soilik sustatzen zen, “langabetuek kooperatibak edo elkarte laboralak sortzeko...”, eta orain, udal askotan ulertzen da ekonomia sozial solidarioa eremu sozio-ekonomiko oso bat dela, eta badituela forma soziolaboral formalagoak eta beste batzuk komunitarioagoak. Eta badago apustu bat sustatzeko eremu sozioekonomiko hau, ekonomia pluraleko marko baten barruan. Horrek dakar herrietan ekonomia sustatzerakoan ez soilik kapitalismoa bultzatzea.\nErakundeetan ere independentzia prozesuak indar soberanisten arteko indar harremanak eraldatu ditu: aurreko legegintzaldian CIU hegemonikoa zen ekonomia eremuan, eta honek bere ondorioak zituen ulertzen zelako kooperatibek beren burua eraldatu eta egokitu behar zutela marko ekonomiko orokorrera. Eta gobernu berriarekin, ERC-k du ekonomia sozialaren eskumen politikoa. Haiek ekonomia sozialaz hitz egiten dute, ez solidarioaz. ERCk ez du oraindik bere ikuspegia eredu osoenera ireki, eredu tradizionalean jarraitzen du. Baina apustu sendoa egin du kooperatibismoa sustatzeko, Ateneo Kooperatiboen proiektuarekin. Ikusiko dugu hau guztia zertan geratzen den, Generalitat kolonialaren garai honetan. Eroriko ote den beldur gara”.\nKanal hauetan artxibatua: Katalunia independentziarantz | Kooperatibagintza | Ekonomia eraldatzailea | Katalunia\n2019-04-09 | ARGIA\nTV3 eta Catalunya Radio, auzipetuen aulkian\nUrriaren 1eko erreferendumarekin loturan, bi hedabideotako zuzendariak auzipetu dituzte. Orotara 32 dira auzipetuak.\n2019-04-09 | Z. Oleaga\nHerritarren boteretzearen kronika amaitu gabea\nHala Bedi, La Directa, ARGIA: hiru komunikabide independiente bildu ziren maiatzaren 5ean Gasteizen. Aitzakia, ARGIAren mendeurreneko ospakizunak; tokia, Hala Bediren lokal berria; zitaren xedea, prozesu katalanaz ikastea La Directako Jesus Rodriguez kazetariaren eskutik. Hamarnaka pertsonek entzun zituzten Rodriguezen hausnarketak, katalanez edo euskarara itzuliak, Maria Coleraren, Itzulipurdika kolektiboaren eta EHNE sindikatuaren laguntzari esker.\n2019-04-07 | Miren Osa Galdona\nKatalunia, ezagun zahar hori\n2019-04-04 | ARGIA\nLazo horiak kendu dituzte ertzainek legebiltzarreko leihoetatik, Bakartxo Tejeriaren aginduz\nEH Bilduren bulegoan zeuden jarrita preso katalanen aldeko ikurrak. Eraikineko segurtasun zerbitzuek kendu dituzte Eusko Legebiltzarreko presidente Bakartxo Tejeriaren ebazpen bati jarraiki.\n2019-04-02 | Xabier Letona\nEspainiako Polizia CUPeko zuzendaritzan zelatari bat sartzen saiatu zen\n2017ko udaberrian izan zen, urriko erreferendumaren aurretik eta infiltrazioaren helburua kontsultari buruzko datuak biltzea zen, Kataluniako La Directa hedabideak jakinarazi duenez.\n"Kataluniako prozesua eta garaipenaren ikasbideak" hitzaldia apirilaren 5ean Gasteizen\nLa Directa hedabideko Jesús Rodríguez kazetari zailduak emango du, 18:30ean Hala Bediren lokalean. Hala Bedik eta ARGIAk elkarlanean antolatu dute eta ARGIAren mendeurrena ospatzeko ekitaldietako bat da.\nTorraren aurkako kereila jarri du Kataluniako Fiskaltzak, desobedientzia egotzita\nHauteskunde Zentralaren aginduak “kontzienteki eta apropos” aintzat ez hartzeagatik eta Generalitateko eraikinetatik preso politikoen aldeko xingola horiak garaiz ez kentzeagatik, desobedientzia leporatu dio Fiskaltzak Quim Torra presidenteari.\n2019-03-24 | Karmelo Landa\nSendo itxura ematen duten egitura politikoak ere ez dira betiko izaten. Europar Batasuna kilin-kolon dabil. Espainiako Estatua, berriz, zalantza-balantzan. Zer aldatu da, bada? Euskarriak.\nEstatu espainiarrari begira, 78ko Erregimena deituak bi operazio nagusi burutu zituen finkatze-bidean. Bata, langile mugimendua integratzera abiatua, ezkerreko alderdiekin eta sindikatuekin itunak egin, haiek estatu zaharberrituaren muga estuetara erakarriz. Bigarrena, aldiz, estatu barruko nazioak... [+]\n2019-03-24 | Saioa Baleztena\nBetona Comín. Duintasuna aldarri\n"Errepresioaren lehen erronka betidanik izan da banaketa"\nFrankismoak jazarritako Alfonso Comín kazetari eta politikariaren alaba, eta Toni Comín ERCko diputatu erbesteratuaren arreba da Betona Comín (Bartzelona, Herrialde Katalanak). Mundu duinagoaren aldeko borrokan, Giza Eskubide Zibilen Aldeko Elkarte Katalaneko kidea, ANCko idazkari nazionala eta Omnium Culturaleko bazkidea da.


JJ Benítez: Caballo de Troya | ren idazlea da Egungo Literatura\nJJ Benítezen liburuak\nJoan Ortiz | | Zientzia fikzioa, idazleak, Liburuak\nJJ Benítez garai guztietako kazetari eta idazle espainiar ospetsu eta itzulienetakoa da. Saga berezi batetik ia planeta osoan ezaguna egin zen arren, Troiako zaldia, kazetaritza ibilbide arrakastatsua ere garatu zuen. Horren erakusle, 2021eko Nafarroako Kazetarien Sariarekin izandako ibilbide zabala aitortu du.\nBestalde, Benítezek bere bizitza gehiena misterioak konpontzera eskaini du (batez ere ufologiarekin lotuta). Izan ere, 70eko hamarkadaren amaieran kazetaritza profesionala alde batera uztea erabaki zuen UFOetarako zaletasunaren kaltetan. Orain arte idazle nafarra 15 milioi kopia baino gehiago saldu ditu saiakera, fikziozko nobela, ikerketa testuen eta poesiaren artean.\n1 Troiako zaldiaren saga\n1.1 Jerusalem (1984)\n1.1.1 Troiako zaldiko saileko beste liburuak\n3 Nire gogoko ovniak (2001)\n4 Hondamendi horia (2020)\n5 JJ Benítezen biografia\n5.1 Kazetarien garaiak\n5.3 JJ Benítezen liburuen ezaugarriak\n5.4 JJ Benítezen nobelen zerrenda\n7 JJ Benítez gaur\nsaga Troiako zaldia\nSerie honek denboran zehar egindako bidaia planteatzen du zeinaren helburua gizateriaren historian gizakirik ezagunenaren "benetako bizitza" ezagutzea da: Jesus Nazaretarra. Argudio horrekin, eztabaida baino gehiago bermatu zen. Ondorioz, Benítezek kritika ugari irabazi zituen, batez ere Eliza Katolikoaren eta ahots kristau kontserbadoreenen artean.\nHala ere, ukaezina da hori Troiako zaldia Espainian literaturaren klasiko gisa estimatzen da. Zalantzarik gabe, 1984an lehen liburukia argitaratu zenetik, bere argumentua espainiar irudimen kolektiboan presente egon da. Gaur egun, saga honek jarraitzaile ugari ditu munduan zehar; Horren erakusle dira sare sozialetako talde eta foro ugari.\nIraganeko bidaia hasi; irakurlea AD 30ra eramaten da, zehazki martxoaren 30etik apirilaren 9ra bitartean. Gertakariak hamaika kapitulutan daude kontatuta, egunean bat. Liburuak ehun galdera baino gehiago planteatzen ditu (batzuk arantzatsuak) kristautasuna sorrarazi zuen pertsonaiaren inguruan.\nJerusalem. Zaldia ...\nTroiako zaldiko saileko beste liburuak\nNik, Jules Verne (1988)\nBere literatur eraginen inguruan, egilea Iruñea behin eta berriz aldarrikatu du Jules Verneren lanarekiko miresmena. Gainera, Benítezek idazle eta antzerkigile frantziarrari buruzko azterketa zehatza egin zuen, eta orduan "ikusle" titulua lortu zuen.\nBenítezen hitzetan, Nik, Jules Verne liburu bat da filmaren "aurpegi ezkutua" erakustea du helburu askoren ustez gizona "Zientziaren profeta". Zalantzarik gabe, oso testu paregabea da egile frantsesaren bizitza, inspirazioa eta lana ardatz dituen beste edozeinekin alderatuta.\nNik. Julio Verne\nNire UFO gogokoenak (2001)\nBildumako bigarren liburukia Koaderno ia sekretuak, eEzinbesteko testua da ufologoentzat, ikerketa arlo berezi honetako espezialisten arabera. Eduki ikusgarria -badirudi publiko gazte batentzat idatzita dagoela- Benítezek egindako hiru hamarkada baino gehiagoko ikerketa biltzen du.\nBestalde, liburuak 450 irudi baino gehiago eskaintzen dizkio irakurleari, horietatik 110 egilearen marrazkiei dagozkienak. Gainera, argitaratu gabeko ilustrazioak erakusten dira (adibidez, duela 29.000 urteko astronauta batzuen pintura, adibidez). Berdin Benítezek NASA gezurretako erakundea dela salatu du eta igarkizun interesgarriak planteatzen ditu; horietako bat da "zergatik ez zinen ilargira itzuli?"\nNire UFO gogokoenak (...\nHondamendi horia (2020)\nHondamendi horia Benítezen azken argitalpena da, nork prestatu zuen gurutzontzian, Covid-19 pandemia Europan piztu zenean. Liburuari buruz, egileak honakoa adierazi zuen: "erretratu psikologiko interesgarria da jendearen artean, nazionalitate batzuetako batzuek besteek baino nagusiagoak direla uste dute, benetako mespretxuz begiratzen zaituzte, baina gu bezain beldur ziren "...\nGainera, izenburuko "horia" hitzak jatorria aipatzen du (seguruenik OMEren arabera) Txinako birusa horrek "normaltasun" kontzeptua goitik behera aldatu du XXI. Hori dela eta, liburu hau hausnarketa bikaina da heriotzaren beldurrak ez duela gizarte maila edo jatorrizko lekua diskriminatzen.\nHondamendi handia ...\nJJ Benítezen biografia\n7ko irailaren 1946an, Juan José Benítez Iruñean (Espainia) jaio zen. Nerabezarotik pintura eta zeramikarekin lotutako ofizioetan lan egin zuen. Berak esan duen moduan, beti oso mutil kuriosoa zen eta inguruan zer gertatzen zen jakiteko interesa zuen. Ez alferrik, Informazio Zientziak ikastea erabaki zuen Nafarroako Unibertsitatean (1965ean lizentziatu zen).\nNolanahi ere, intelektual espainiarrak ez zuen inoiz inolako arazorik ukatu, iritzi publikoak eztabaidagarria izan arren. Benítezi ere ez zaio asko axola bere ustezko zorroztasun zientifikorik eza zalantzan jartzen duten eta gehiegizko espekulazio izatea leporatzen dioten ahotsak. Nolanahi ere, mundu osoko milioika irakurlek bere ikerketa metodoak ezagutzen dituzte dagoeneko.\nNafarroako Unibertsitatean lizentziatu ondoren, Benítez 1966an hasi zen lanean egunkarian Egia, Murtzian. Gero, aurrera egin zuen Herald Aragoitik eta Ipar Aldizkaria Bilbotik. Aipatutako komunikabideetan Europako hainbat lekutan mandatari berezi gisa aritu zen eta mundu osora bidaiatu zuen.\n1970eko hamarkadan zehar, kazetari nafarra kazetaritza lana ufologiara bideratu zuen (Gaur egun munduko agintaritzat jotzen da gaian). Paraleloki, Torineko Sudurreko ikerketak amaitu zituen eta Espainiako Aire Armadaren dokumentuak bildu zituen UFO posibleak ikusi ahal izateko.\n1979an Benítezek behin betiko utzi zuen kazetaritza formala bere interes pertsonalaren ikerketetara dedikatzeko. Asmo informatiboko prozesuak zirenez, Iruñeko intelektuala bere kontsulten ondorioak argitaratzen hasi zen. Horrela, Ikerketak idazle oparoa bihurtu zuela esatea ez da gehiegikeria. orain arte argitaratutako 60 liburu baino gehiagorekin.\nBenítezek hainbat aldiz adierazi du idazteak istorio bat kontatzen jakitea eskatzen duela. Puntu honetan, bistan da gertaera paranormalekiko zaletasuna transmititzen ikasi zuela edo ulertzeko zaila. Horrela, bere lehen argitalpena sortu zen: UFOak: gizateriaren SOS (1975), eta jarraian saiakera bezalako salmenta kopuru onak dituzten liburuak Jaunaren astronautak (1980) y Bisitariak (1982).\nJJ Benítezen liburuen ezaugarriak\nJJ Benítezen, ikertzaile eta idazlearen zereginak bakarrean uztartzen dira. Konbinazio honek emaitza izan du poesia, saiakera, filosofia eta eleberriak biltzen dituen lana. Baina, aldakortasuna ez ezik, deskribapen-bolumena, sakontasun analitikoa eta jorratze estilistikoa ere lantzen da, jorratutako literatura-generoaren eskakizunen arabera.\nBeraz, badirudi idazle espainiarrak gai guztiak estaltzen dituela, bere onerako detektibe nobela eta dokumentala dituelako, Beste gizateria bat existitzen zen (1977). Aurrerago, telesail bat du, Sorgindutako planeta, 2003 eta 2004 artean emititutako hamahiru ataletan egituratua. Beste modu batera esanda, Benítezek ez du mugarik istorioak kontatzerakoan eta kezkak adierazterakoan.\nJJ Benítezen nobelen zerrenda\nLuziferren matxinada (1985)\nAita Santu Gorria (Olibondoaren Aintza) (1992)\nTximista eguna (2013)\nHondamendi Horia Handia (2020).\nJJ Benítezek egindako ikerketa lana kontuan hartuta, ziurrenik saihestezina da ia mende erdiko ibilbidearen ondoren kritikarik eta eztabaidarik egotea. Salaketa garrantzitsuenen artean dago egilearen nahia bere intuizioa zorroztasun zientifikoaren aurretik jartzeko, ezinbestekotzat aitortzen duena.\nZentzu horretan, egile nafarrak hori adierazi du emozioak eta instintuei balioa ematen die oinarrizko giza zati gisa. Plagioa egitea leporatu zioten Urantia Liburua. Egia esan, akusazioak ez zuen inolako oinarri juridikorik, beraz, Benítezek erreklamazio bat egin zuen (berak irabazi zuen). Kontuan izan behar da aipatutako testua jabari publikokoa dela 1983az geroztik.\nJJ Benítez gaur\nJuan José Benítezek argi utzi du azken elkarrizketa desberdinetan oso izaera anitzeko proiektuak ikertzen eta idazten jarraitzen du. Hainbeste, telebistako programa batean Zazpiak (2020) "140 proiektu ditut, badakit ez ditudala beteko". Gauza bat ziurra da, nahi duenean argitaratzen jarraituko du, bere esaldi adierazgarrienetako bat honakoa baita:\n"Ez dut inori gustatzeko idazten".\nArtikuluaren bide osoa: Egungo Literatura » Literatura » Liburuak » JJ Benítezen liburuak\nUztaileko albiste editorialen hautaketa\nCarlos Ruiz Zafón: liburuak


Balizko arrisku honek analisia egitea agintzen du | Revista\nDislipemiak: odoletako gantz-alterazioak : Balizko arrisku honek analisia egitea agintzen du\nGantz edo lipidoak ezinbestekoak ditugu bizitzeko, energi iturri izateaz gainera, hormonak sintetizatzen laguntzen baitute, gure erraiak babesten dituztelako, etc. Gorputzean barrena odolaren bidez hedatzen dira koipe horiek. Baina odoletan gantz ugari edo urriegi edukitzea -“dislipemia” izenez ezagun duguna- bihotzean, arterietan eta garunean berebiziko aldaketak ondoriozta ditzaketen alterazioen eragile izan daiteke. Gure bizimodua sedentario dela eta gantz ugariko dieta kontsumitzen dugula kontuan izanik, dislipemiaz aritzean lipido gehiegi (hiperlipidemia) biltzeaz ari gara. Badira biziki kontuan hartu eta zorrozki zaindu beharreko bi gantz mota: kolesterola eta triglizeridoak, alegia, horiek -kolesterola, bereziki- neurriz gainetik agertzea arrisku kardiobaskularreko faktorea baita.\nGantza uretan ez da disolbatzen, odoletan barrena zirkulatzeko proteinen laguntza behar izaten du, lipoproteinak osatuz. Horietako bik dute berebiziko interesa sendagile eta pazienteentzat: dentsitate apalekoak (LDL), “kolesterol kaltegarri” beldurgarria, eta dentsitate altukoak (HDL), “kolesterol mesedegarria”. Horien aldaketak -LDLren kasuan, gorakoa; HDLrenean, behera- arriskutsuak dira osasunarentzat.\nArrain zurien eta bereziki urdinen (sardina, amuarraina, izokina, hegaluze eta hegalaburra, berdela …) kontsumoa gehitzea.


Tourraren atariko menditsua – Tropela.eus bloga\nBidaltzailea:Raul Perez\t 2011-06-03 Utzi iruzkina Tourraren atariko menditsua bidalketan\nTourra lehiatuko diren ziklistetako batzuk ikusiko ditugu Dauphinen, eta baita Giroak utzi dien txinparta baliatu nahi dutenak ere. Horiek denek ibilbide gogorrari aurre egin beharko diote. Gogorra eta ikusgarria da Dauphine. Antolatzaileek –Tourrekoak dira- Frantziako Itzuliak ezagun bihurtu dituen mendate batzuk sartu ohi dituzte menuan; Le Mont Ventoux –Iban Mayoren 2004ko erakustaldia ezin ahaztu-, Madeleine, L’Alpe D’Huez… Aurten Glandonen txanda izango da.\nHasteko, aitzin-etapa Saint-Jean deMaurienne. Bost kilometro eta erdiko saioan segundo gutxi batzuk baino ez dira izango batzuen eta besteen artean. Astelehenean, lehenengo etapan, Saint Pierre de Chartreusen amaituko da etapa. 144 kilometroko ibilbide gorabeheratsua eta bukaera bigarren mailako mendatean. Asteartekoa, teorian behintzat, lasaiagoa izango da, baina bukaeran profilak maldatxoren bat edo beste dagoela erakusten du.\nGrenoblen izango da erlojupeko luzea: 42, kilometro bi aldaparekin. Ez dago dudarik: erabakiorra izan daiteke. Iaz, adibidez, Brajkovicek itzuli erdia irabazi zuen erlojupekoan. Litekeena da hiruzpalau txirrindulari baino ez ateratzea Dauphine irabazteko aukerarekin saio horretatik. Bezperan xahututako indarrak berreskuratzeko etapa izango da ostegunekoa. Esprinterrek izango duten abagune bakarrenetakoa izanen da.\nEta ostiraletik igandera bitartean, mendiko etapak. Ostiralekoa ‘motorrak berotzeko’ izango da; bigarren mailako hiru mendate, Parc des Oiseaux eta Les Gets artean. Larunbatean, kategoriaz kanpoko Le Collet D’Allevard-en amaituko da etapa; aurretik, bigarren mailako Aravis eta lehen mailako Cucheron igoko dituzte. Eta azken etapa, igandekoa, etapa nagusitzat jo daiteke. Kategoriaz kanpoko Glandon, aurrena, eta helmuga lehen mailako La Toussuiren. Aintzat hartuta astebeteko probetan ez dagoela atseden egunik, indarrak ondo neurtu beharko dituzte.\nBidaltzailea:Raul Perez 2011-06-03 Hemen argitaratua:TxirrindularitzaEtiketak: Brajkovic, Cucheron, Dauphine Libere, Glandon


362 koronabirus kasu berri atzeman dituzte, 3.067 proba egin ondoren - Nafarroa - euskalerriairratia.eus\n362 koronabirus kasu berri atzeman dituzte, 3.067 proba egin ondoren\nEuskalerria Irratia 2020-10-13 14:39\nAtzo beste bi heriotza izan ziren, eta aurreko egunei zegozkien beste bost jakinarazi ziren.\nNafarroako Osasun Publikoaren eta Lan Osasunaren Institutuak (NOPLOI) emandako datuen arabera, Osasun Departamentuak 3.067 PCR proba egin zituen atzo, eta % 11,8k positibo eman zuten. Bi heriotza erregistratu diren atzo (83 urteko emakumea eta 79 urteko gizona), eta, gainera, aurreko egunetako beste bost heriotza jakinarazi dira (83 urteko hiru emakume, eta 87 eta 94ko 2 gizon), bi egunez jarraian heriotzak jakinarazi gabe egon ondoren.\nNafarroako osasun-sare integratuak, ospitaleratzeen eta alten balantzearen ondoren, 291 paziente hartzen ditu ospitale eta modalitate desberdinetan (atzo baino 10 gehiago), eta ZIUn 33 pertsona daude ospitaleratuta (atzo baino bat gutxiago). Atzo 14 ospitaleratze berri izan ziren, horietako bat ZIUn.\nIkuspegi geografikotik, Iruñeak eta eskualdeak positiboen %43 erregistratu zituzten, eta, ondoren, Tuterak (% 34) eta Lizarrak (%5). Gainerako positiboak (%18) Nafarroako beste eremu batzuetan daude.\nAdin-tarteei dagokienez, 45 eta 59 urte bitarteko taldea izan zen nagusi atzokoan (%28), eta, ondoren, 15 eta 29 urte bitarteko taldea (%20); ondoren, 30 eta 44 urte bitarteko taldea (%19); ondoren, 60 eta 75 urte bitarteko taldea (%13). Azkenik, 75 urtetik gorakoen taldea (%7). Kasu berrien batez besteko adina 41,8 urtekoa da. Generoari dagokionez, %48 gizonak dira eta % 52 emakumeak.


Hamar aplikazio zure hondartza eta mendiko kiroletarako | Consumer\nHamar aplikazio zure hondartza eta mendiko kiroletarako\nPlanifikatu, ikasi eta, batez ere, uda honetan urpekaritza, txirrindularitza, arrantza edo mendi-ibiliak egiteko jarduerak\narabera: Asteartea, 2015eko uztailaren 28a\nIrudia: Dawn Ellner\nUda honetan, oso beroa izango da. Tenperatura altuek, berriz, deskonektatzeko aukera ematen dute, aire zabalean (hirian, hondartzan edo mendian) aire zabalean freskatzeko eta dibertitzeko jarduera egokiak egiteko. Artikulu honetan, urpekaritza, txirrindularitza, arrantza edo mendi-ibiliak bezalako jarduerak aurkituko ditugu, erabilerrazak eta oso erabilgarriak opor hauetan. App horiek sei gadget teknologiko hauekin konbinatu ahal izango dira uda honetan hondartzara eramateko.\nIzan zaitez itsasoan edo mendian, oso litekeena da gure opor-bidaietan jarduera edo kirol hauetakoren bat egitea: urpekaritza, txirrindularitza, arrantza edo mendi-ibiliak. Horietan guztietan, aplikazio on bat lagungarri izan daiteke mugikorrean. Teknologia gero eta presenteago dago gure bizitzetan. Estatistika Institutu Nazionalaren arabera,espainiarren% 77 baino gehiago telefono mugikorraren bidez sartzen gara Internetera. Eta% 70 app-en bidez egiten dugu, IAB Spainen azterketa baten arabera. Datu horiek erakusten dute Espainiako gizartea aldatzen ari dela, bai egunerokotasunean, bai aisialdian, eta, beraz, oso litekeena da kirol-jarduera horietan smartphone-a erabiltzea, esperientzia aberasgarriagoa izateko.\nBi app murgiltzeko eta uda honetan murgiltzeko\nIrudia: Derek Keats\nDive Planner 2. Urpean igeri egitea atsegin dutenei zuzendutako aplikazioa da, baina, batez ere, esperientzia pixka bat dutenentzat. Urpean igeri egiteko planak egin ahal izango ditugu, urpean igeri egiteko taulak eta formula egokiak erabiliz. Horrez gain, zenbait parametro kalkulatu ahal izango ditugu, besteak beste, deskonpresiorik ezaren muga, taldearen presioa eta iraupen-denbora osoa.\nMy Diving Log, berriz, telefono mugikorrean murgiltze-erregistroak gordetzeko, partekatzeko eta sortzeko app perfektua da. Horrela, gure esperientzia lagunekin eta beste zaleekin partekatu ahal izango dugu, eta zerbitzari beraren barruan sinkronizatu. Horrek segurtasun-kopiak sortzen ditu, gailuarekin arazorik izanez gero erregistroak berreskuratzeko. Interfazea pertsonaliza daiteke: erregistro berri bakoitzean datuak doitu ditzakegu. App honen bidez, urpean igeri egiteko lekurik onenak ere aurkituko ditugu, baita estatistikak eta murgiltze-klonazioa ere.\nUdako txirrindularientzako bi aplikazio\nAplikazio bat da Wikiloc, hurbiltasunagatik edo bilaketa zuzenagatik ibilbideak bilatzeko balio duena, zailtasun-maila desberdinetan antolatuta eta ibilbidea mugikorrean edo GPSan deskargatzeko aukera ematen duena. Askorentzat, munduko erreferentea da app hau. Kirol guztietarako eta munduko leku askotarako balio du.\nSizEm eta Bike. Bizikleta erostea ez da erraza. Erosketa-prozesua azkarragoa eta errazagoa izan dadin, SizEm eta Bike panel bat eskaintzen digu, gure besoen, hanken edo gorputz-enborren luzera bezalako datuak sartzeko. Informazio baliagarria, guretzat egokiena den bizikleta asmatzen eta aurkitzen lagunduko diguna. Txirrindularitzarako teknologia digital gehiago aurki daiteke hemen.\nBeste bi app arrantza perfekturako\nZure marea. Atlantikoko eta Kantauriko kostaldeetako arrantzaleei zuzendutako doako aplikazioa da. Marearen egoera kontsultatzeko balio du batez ere, itsasgora- eta itsasbehera-uneak aprobetxatzeko eta datozen asteei begira itsasoaren egoera ezagutzeko. Halaber, kostalde gogokoenak pertsonalizatzeko aukera ematen du, hainbat irizpideren arabera.\nArrantza-korapiloak Lite. Hasiberrienei zuzenduta, arrantza-korapiloen kategoriak eta erabilerak biltzen ditu app honek, baita horiek egiten laguntzeko urratsez urratseko grafiko errazak ere.\nMendi-ibilien zale orok ezagutu behar dituen hiru aplikazio\nIrudia: Jenny NLF\nOruxMaps. Mendi-ibilaldiak egiteko edo mendiko bizikletan ibiltzeko aplikazio onenetakotzat jotzen da, eta, latitude eta altitude datuak dituen nabigazio-sistema indartsuari esker, erabiltzaileak ibilbideak bilatu eta sortu ditzake, baita bere kokapenari buruzko informazioa kontaktuetako batera bidali ere. Eskaintzen dituen funtzionalitateek ez dute ikusgarritasun handirik. Androidentzat baino ez dago erabilgarri, baina IOS erabiltzen dutenentzat alternatiba berdin bat gomendatzen da: MotionXGPS.\nRain Alarm. Zer ekarriko luke bat-bateko ekaitzak mendi-ibilian? Horrelako egoerak saihesteko, aldaketa meteorologikoen berri emango digu aplikazioak (euria edo elurra) gure irteeretan. Era berean, denbora errealean eguraldia ezagutzeko aukera ematen digun widget bat du.\nApp erabilgarria larrialdietan\nIrudia: Herbert Bösch\nPanic Button. “Istripua izan duen moduan, inork ez du ezer jakin”. Norengana ez zaio inoiz pasatu esaldi hau entrenatzera bakarrik irtetean? Aplikazio honen helburua da kasu horretan laguntza eskatzea botoi gorri bat sakatze hutsarekin. Behin sakatutakoan, APAk SMS bat bidaltzen du aurrez hautatutako kontaktuari gure kokapenarekin.\naplikazioak app kirolak mendi-ibiliak montaña-eu pesca-eu playa-eu txirrindularitza uda urpekaritza


WILLIS DRUMMOND + Rukula - Jimmy Jazz Gasteiz\nIrailak 25 ostirala – ATZERATUTA\nAhalik eta lasterren data berria iragartzen saiatuko gara, dena den, sarrerak erosi ziren modu berean itzuliko dira.\nZugzwang: Mugitzeko beharra, eragiteko derrigorra, engaiatzeko gogoa\nEngaiamenduari buruzko galdera sorta dakar Zugzwang disko berriak: nori lehentasuna? zeri lehentasuna? zu noiz hasten zira? eta gu noiz hasten gira?\n2019ko diskoa da bete betean Zugzwang, Willis Drummonden estudioko seigarren diskoa. Gaur eta hemen bizitzen ari garenarekiko autokontzientzia ariketa bat egin du taldeak eta horrek galdera andana eragin die gaur eta sortzaile gisa duten egitekoari: nahikoa da kantatzea? edo sortzaileak kantatzeaz gain, bestelako engaiamendu bat izan behar du? kantatzeaz gain beste zerbait egin behar du? Eta entzuleak?\nGarai garaiko diskoa da Zugzwang, bizi gaituen garai honetan gertatzen ari zaiguna islatu nahi duena, alegia, horren sakon eta larria dirudien krisi ekonomiko, sozial eta ekologikoak jende aunitz eragiten ari den ezinegona islatu nahi duena. Ilunak bezain gogorrak dira letrak, baina era berean, baita baikorra ere.\nMusikalki, rock instrumentala oinarri duen doinu koktelara dantzagarri eta eroa da Rukula taldea. 2014 urtean sortuak, bi disko argitaratu dituzte denbora tarte honetan, azkena, 2018 urteko “Hazi Beltzak” izeneko lana. Bigarren emaitza Andoaingo Garate Studioetan grabatua izan da Martxel Arkarazo soinu teknikari eta taldekidearen aginduetara. Bertan, etiketa bakarrean sailka ezineko zortzi kantu barneratu dira. Zuzeneko indartsua duen banda da honakoa.


Iragana oihuka - - Goiena.eus\nAmaia Arroyo Sagasta 2022-05-14 00:00\nMotxila, gainetik kendu ezin dugun bidelagun hori. Batzuetan hain maitatua eta bestetan... pisu handiegia sentiarazten diguna. Egia da garen hori ezingo ginatekeela izan gure motxila hori gabe; baina batzuetan balantzan jarri eta... ez dakit pisuak konpentsatzen duen.\nOihuka ari den iraganaren motxilaz ari naiz. Beheko aldean gordetako harri pisutsuenak desagertuak zirela pentsatzen nuen honetan... hara! Sorpresa! Ate joka baino gehiago dabiltza. Ozenago. Bihotzetik gertuago, tripa inguruan dantzan eta, batzuetan, eztarria ixteraino ere iritsi dira. Nostalgiaz begiratzera ere heldua nintzen batzuetan, sufrimendua arindu eta momentu onak bakarrik gogoratzeraino; baina, oraingoan, marra gorrira gehiegi hurbiltzen ari direla uste dut. Zergatik berriro hemen? Zertarako?\nTxarrena zera da: harriak ez direla bakarrik mugitzen. Norberak mugitzen ditu motxila barruko beheko alde ahaztu horretatik; beraz, galderak birformulatu behar dira: zergatik nahi ditut berriro azalarazi? Zertarako? Ez al dut ezer ikasi? Ez al dut nahikoa sufritu? Batzuetan, espero ez dugun berri bat izaten dugu eta hori – gauza sinple hori– izan daiteke harri potoloenak mugitzeko arrazoia. Horrela gertatu zait niri eta orain, harri horien pisua motxilatik soinera igarota, berriro ere oreka bilatzea tokatzen zait. Pentsatu nahi dut ez dela inoren errua eta egoerak halakoak direla: gertatu egiten dira, dagozkien ondorioekin. Elikadura-portaeraren nahasmenduak horrelakoak dira: motxila pisutsuak; ahaztuak, agian. Baina, lozorroan egonda ere, bizitzako pasarte haiek gogorarazten dizkizuten harri potoloak. Ez da erraza hau guztia oihukatzea… baina hitzetan askatzea ekintzetan islatzea baino ausartagoa da.\nOsasun mentala lehenengo lerrora ekarri dugun honetan, zain ditzagun hainbeste hedatzen ari diren gaixotasun hau sufritzen duten pertsonak. Norberarengandik hasita, noski.


Informatikaren irakaskuntzaz - Elhuyar Aldizkaria\nHasiera » Mundu digitala » Informatikaren irakaskuntzaz\n2014/01/01 304. zenbakia\nGailu digitalez eta webgunez gero eta inguratuago gauden gizarte honetan, pentsatzekoa da informatikarekin zerikusia duten lanpostuek etorkizun ona izango dutela (eta hala diote hainbat ikerketa eta analisik); baina, paradoxikoki, informatikako unibertsitate-ikasketetan gero eta jende gutxiago ari da, gurean zein nazioartean. Zalantzarik gabe, horretan eragina duen faktoreetako bat da unibertsitate aurreko ikasketetan informatikako ikasgaietan ematen denak sortzen duen ideia okerra. Izan ere, orokorrean, erabilera da irakasten dena, eta ez ordenagailuen funtzionamendua, programazioa eta abar. Eta ez da izango adin horietan horiek irakasteko bide edo baliabiderik ez dagoelako, artikulu honetan ikusiko dugun bezala.\nInformatika oso azkar ari da sartzen irakaskuntzaren munduan azken urteotan: Eskola 2.0 programa eta haren netbook-ak, arbel digitalak, Internet konexioa... Kritika ugari ere jaso du horrek, anitzek baitiote baliabide materialetan xahutu dela diru guztia, horiek kudeatu eta mantentzeko beharreko giza baliabideak eta irakasleen trebakuntza bazter utzita.\nBaina irakaskuntza orokorrean informatika behar bezain ongi baliatu ez bada ere, esango nuke informatikaren irakaskuntza okerrago egokitu dela garai berri hauetara. Lehen eta Bigarren Hezkuntzan eta Batxilergoan ordenagailuak erabiltzen irakasten da: Word eta Powerpoint maneiatzen, Interneten ibiltzen, blog bat egiten, irudiak editatzen... Horrelakoak berez ikasten dira, beste edozein ikasgaitan edo eguneroko bizitzan erabili behar direlako. Baina teknologiarekiko edo benetako informatikarekiko zaletasuna izan lezakeen jendeari hori, normala denez, aspergarria gertatzen zaio eta informatika-ikasketetatik urruntzera eraman lezake, ikasketetan horrelakoak emango dituztela eta jada badakizkiela pentsatuta. Izan ere, gaur egun, gazte asko karrera ikasteko garaira irits daitezke benetako informatikara hurbildu ere egin gabe. Informatika, izatez, ez baita ordenagailuak erabiltzen ikastea, horiek nola funtzionatzen duten ulertu eta menderatzea eta programatzen jakitea baizik. Egongo da pentsatuko duenik programatzea bizitzan ez zaiola baliagarria gertatuko ia inori, informatikara dedikatzen ez bada behintzat. Baina berdin gertatzen da fisika, kimika, biologia eta beste askorekin, eta ematen dira.\nProgramatzen ikasteko baliabideak\nEta Lehen eta Bigarren Hezkuntzan programazioa edo programatzeko behar diren oinarri eta kontzeptuak irakasten ez badira, ez da horretarako tresna edo baliabide faltagatik. Duela urte asko, gure ikasle-garaietan, Logo dortoka edo Karel robotaren bidez erakusten zizkiguten horiek, marrazketako edo mundu birtual bateko ariketa batzuk komando sekuentzial, baldintzazko instrukzio eta adierazpen iteratiboen bidez konpontzeko eskatuz. Tresna onak dira, baina gaur egun badira alternatiba hobeak, osoagoak eta erakargarriagoak.\nEgun, txikitatik programatzen ikasteko dagoen softwarerik ezagun eta erabiliena, ziur asko, Scratch izango da. MITek sortutako software (ia) libre horretan, agertoki bat dugu, eta hainbat pertsonaia sor ditzakegu. Eta horietako bakoitzarentzat, bloke bisualetan antolatutako komando-sekuentzien bidezko gidoi batekin, izango duten portaera definituz joaten gara. Hala, mugitu, itxura edo jarrera aldatu, itxaron, hitz egin eta horrelako komandoak erabilita, antzerki edo filmak egin daitezke; baita jokoak edo istorio interaktiboak ere. Horrela, tresna on eta polit horren bidez, programazioaren kontzeptuak bereganatzen ditu haurrak. Sistema eragile askotan dago eskuragarri, eta euskaraz ere badago.\nScratchen oso antzeko beste tresna bat Etoys da, Alan Kayk Disneyn zegoela sortua 1996an (Kay da objektuei orientatutako programazioaren aitzindarietako bat, eta ordenagailu eramangarri edo tableten kontzeptuaren eta erabiltzaile-interfaze grafikoaren kontzeptuaren sortzailea). Gaur egun Scratch bezain zabaldua ez badago ere, OLPC proiektuaren ordenagailuetan erabiltzen da adibidez. Eta beste tresna asko ere badaude, hala nola Crunchzilla Code Monster, Waterbear, RoboMind, Alice, Squeak, Guido van Robot...\nScratch da txikitatik programatzen ikasteko softwarerik ezagunena.\nInformatikaren irakaskuntzan asko erabiltzen den beste gailu bat aurreko zenbakian aipatutako Arduino hardware libreko plaka da. Haren sarrera analogiko eta digitaletan sentsoreak edo etengailuak jartzen ditugu, eta irteeretan, motor edo eragingailuak; programa bat idazten dugu, eta nahi dugun aparatua edo gailu elektronikoa lortu. Oso ezaguna eta erabilia da Raspberry Pi ere. Arduinoren antzeko plaka merke bat da (nahiz eta ez den guztiz librea), baina sarrera eta irteerako konexio sofistikatuagoak ditu: USB, HDMI... Beraz, hori benetako ordenagailu bat da, zeinari Linux sistema bat kargatu eta erabilera jakin bat eman baitiezaiokegu (multimediako zentroa, etxeko zerbitzaria...); baina informatika irakasteko ere erabil daiteke eta erabiltzen da. Raspberry Pi oinarri duten ordenagailuen kit-ak ere badaude, esaterako, Kano.\nRobotika ere erabil daiteke informatika irakasteko. Lego etxeak, adibidez, Mindstorms izeneko linea du. Zenbait Lego pieza, kontrolagailu programagarri bat, sentsore batzuk eta hainbat motorrez osatutako kit bat da. Robot ezberdinak munta ditzakegu horrekin, eta gauza ezberdinak egiteko programatu: soinuei erantzun, lurreko marra bati jarraitu... Edo haur txikiagoentzat, Play-i robot programagarriak daude.\nBestelako gailu asko ere badaude, informatika irakasteko balia daitezkeenak. RepRap moduko 3Dko inprimagailu libreak, adibidez. Eta Bigshot bezalako argazki-kamera digitalak muntatzea oso interesgarria izan daiteke haurrentzat, eta hardwareko kontzeptuak irakasteko balio dezake.\nInformatikaren irakaskuntzaren egoeraren kezka orokorra da. Vikas Gupta Google-ko langile ohiaren hitzak irakurri bestela: "Informatikako ikasketen egoera okertuz joan da AEBan azken 20 urteetan. [...] Zergatik ez dugu ezer egiten gure haurrak informatikan interesatu daitezen?". Edo Eben Uptoni Vilnius-eko ICT 2013 jardunaldietan entzun nizkionak. Haren esanean, Erresuma Batuan duela 30 urte BBC ordenagailuak sartu ziren ikastetxeetan, eta haiekin ibilitakoek uste zuten informatikaz dena zekitela; hala ere, informatikako ikasketak egiten zituzten, berritasuna zirelako. Eta gaineratu zuen gaur egungo gazteak, ikastetxeetan ofimatika ikasten dutelako edo telefono eta tabletak erabiltzen dituztelako, dena badakitelakoan daudela, eta, gainera, ez dutela berritasunaren eragingarririk. Aipatu ditudan bi pertsona horiek beren kezka konponbidean jartzeko lan egin dute, eta batak Play-i roboten enpresa eta besteak Raspberry Pi Fundazioa sortu dituzte.\nGero eta ekimen gehiago egiten dira jendea informatikaren garrantziaz ohartarazteko eta informatika jendeari erakargarri bihurtzeko. Adibidez, abenduaren 9tik 15era Computer Science Education Week (Informatikaren Irakaskuntzako Astea) antolatu zuten mundu mailan. Eta horren barruan, ekintzarik garrantzitsuena Hour of Code edo Programazioaren Ordua izan zen, jendea (batez ere, ikasleak) ordubetez programatzen jarri zuen ekimena. Jende garrantzitsu askok sustatu du ekimena (Shakira abeslaria, Ashton Kutcher aktorea, Barack Obama bera...), eta 15 milioi pertsonak baino gehiagok hartu du parte.\nKontzientziazio-lan guzti hau emaitzak ematen hasi da. Erresuma Batuan, datorren urtetik aurrera, Lehen eta Bigarren Hezkuntza osoan zehar, programatzen ikasteko eskolak jasoko dituzte haur guzti-guztiek, 5 urtetik hasi eta 16 urteraino. Programatzen ikasiko dute, kodea arazten, algoritmoak egiten eta inplementatzen, teknologia modu seguruan eta errespetuz erabiltzen, logika boolearra... Erabaki hori ez dute hartu soilik etorkizuneko lan-beharretarako eskulana izateko, programazioa oinarrizko trebetasun asko lantzeko balio duen diziplina delako baizik (matematika, arazo-konponketa...). Horrelako erabaki bat hartu duen munduko lehen herrialdea da Erresuma Batua; ez ahal da azkena izango!


3 MARKA PERTSONAL, EUSKADIKO 2 ERREKOR BERRI eta HIRU TALDEKIDEEN PARTEHARTZE BIKAINA Sabadell-en ospatutako Absolutu mailako Neguko Espainiako Txapelketan\nAurreko asteburuan, Iñigo Ibarburu, Mikel Esnal eta Itsaso Tolosa taldekideak Sabadell-en izan dira Absolutu Mailako Espainiako Neguko Txapelketan parte hartzen. Hirurak bikain aritu dira emaitza bikainak lortu dituzte.\nIñigo Ibarburuk 100 tximeleta, 200 tximeleta eta 50 tximeleta frogetan hartu du parte eta hiruetan benetako marka bikainak lortu ditu, bere marka pertsonalak nabarmen hobetuz eta prestakuntzan bikain goazela erakutsiz.\n100 tximeletan 55''70 egin zuen bere aurreko marka 2 segundutan hobetuz, 200 tximeletan 2'05''00 aurrekoa 3 segundutan hobetuz eta 50ean 25''22 aurrekoa ia segundu batean hobetuz. Honetaz gain Iñigok 17 urteko 100 tximeletako eta 50 tximeletako Euskadiko Errekor berriak ezarri ditu, hiru frogetan taldeko absolutu mailako errekor berriak ezartzeaz gain. Ikaragarri ibili da.\nBere adinekoen artean (Iñigo juniorra baita) 100 tximeletan Iñigo bigarrena izan zen, 200 tximeletan laugarrena eta 50 tximeletan bigarrena.\nItsaso Tolosa 200 eta 100 bizkar frogetan aritu da. Egia esan, markarik hobetu ez badu ere, bere maila onenean ibili da eta data hauetan horren ondo ibiliko zenik ez genuen espero. Bere forma egoera ikustea pozgarria eta albiste bikaina izan dira.\nItsasok 2'22''11 egin zuen 200 bizkar frogan, bere markatik segundu bat baino gutxiagora. 100 bizkar frogan berriz 1'07''08 egin zuen, bere markatik segundu erdira bakarrik. Denboraldiko momentua kontuan izanda, balorazio oso positiboa atera dugu Itsasoren kasuan ere eta bide horretatik jarraitzeko animoak ematen dizkiogu hemendik. Aupa Its!\nHirugarren taldekidea Mikel Esnal izan da. Mikelek 50 libre froga zeukan lehiatzeko. Oraindik horrelako txapelketetan esperientzia haundirik ez eta berriro ere urduritasunarekin pasada txar bat izan zuen. Irteera emateko garaian behar baino lehenago mugitu egin zen (nahiz eta frogarako abantailarik ez zuen atera) eta arrazoi horregatik deskalifikatua izan zen. Hala ere, froga burutzeko aukera izan zuen eta baliozkoa ez den arren, sekula baino azkarrago ibili zen 23''96 eginez.\nIrteerako momentuan deskonzentrazioa izan ez bazuen agian ehuneko batzuk beherago ibiliko litzateke. Deskalifikazioa alde batera utzita Mikel ere bikain aritu zen bere frogan, bai igeri egiteko moduan eta kontrol taktikoan. Denboraldiko momentu hauetan inoiz ez da horren azkar ibili, beraz, sentsazio gai-gozoa geratu bazitzaigun ere, bere ahalmenaren inguruko emaitza onak ikusi genituen.\nTxapelketa hau amaituta, hirurak gainontzeko taldekideekin batera Zarautzen izango dira asteburu hontan, Gipuzkoako Kluben Kopan. Ea asteburu hontakoa hobetu dezaketen!\nAnimo eta ZORIONAK!!


Suge batek suge bati buruz amets egiten badu, suge beltz bat\nZein da suge bat amestutako interpretazioetan amestea?\nSuge bat ikusi zenuen ametsen interpretazioa.\nSuge bat herrien artean jakinduria sinbolotzat jotzen denez, animalia horren itxura garrantzitsua izan daiteke amets batean. Gure ametsetako liburuan begiratuz gero, zure gaueko argia behar bezala deszifratu dezakezu, aldez aurretik bere xehetasunak gogoratuz.\nZer sugeak amesten du?\nArretaz ez bakarrik ametsean ikusi den serpentaren venomoa ere bai, baita bere koloreari ere.\nHemen igelak igotzen ari direnari buruz irakurri.\nCobra baten ametsa bada, arreta ezazu zure bigarren seihilekoaren portaera. Beharbada zure senarra edo emaztea zerbait ezkutatzen da, edota alboko konexioa ere badago.\nSuge lodi handi batek, boa constrictor edo python bezala, amets egiten du etorkizun hurbilean pertsona batek bizirik irauteko eta zailtasunak harrapatuta. Gainera, ez da traumatikoa egoeratan erortzen saiatu behar, amets batean dagoen python ere gerta liteke lesio posibleei buruz ohartarazteko.\nKonturatu zaitez ametsetako emozioak zeintzuk diren jakitea: desesperazioak errealitatean esperientzia sakona dakar, poza - ezagun berriak, lasaiak bizitza erosoa ematen du.\nSuge baten klubak senideen etorrerak agintzen ditu, ameslariak ez baitu harreman onik. Errespetuz onartzen baditu, baliteke tratu txar bat eta komunikazio horren onura gehiago izatea.\nAmetsen liburuan, sugeek zure karrera sinbolizatzen dute zuzenean. Ikuspegi zuriak animaliaren buruan ikusi ezkero, zailtasun txikiak laster igaroko dira. Kasu horretan, ez zaude ziur marka horiek ikusi dituzula, zentzudunagoa izan behar duzu egoera ez-lanean ugazaben inguruko adierazpen kritikoetan.\nZer gertatuko da suge batek urarekin amets egiten badu?\nInterpretazioen arabera, ur-sugeak ezagutza sekretuaren ikur bat da. Amets bat ikusi duen pertsona batek aurkikuntza esanguratsua egin dezake eta munduko ospea irabazten du. Baina beste interpretazio zehatzagoak daude.\nUrean suge bat ikusten duzunean, ziur egon daiteke hau erabat negatiboa dela. Ameslari ohartarazi du duela gutxi egindako okerreko erabakia, okerreko jendeak konfiantza duela.\nAkuario batean igeri egiten badiozu, zure ingurukoei adi egon. Seguruenik, hipokritoak edo inbidia pertsona agertu ziren.\nIgeriketa batera sugeak ibai batean edo beste urmael batean esan nahi du gertakari atseginak zure itxaropena ez dela justifikatu eta etsipena zuregan izango dela.\nUra puruan ikusteko, esan nahi du zure etsaiek zerbitzuan jartzen dituztela zure zerbitzurako ez ezik, baita zure bizitza pertsonala ere.\nUra azpian arrastaka ateratzen den animalia likidoaren lodiera azpian flotatzen duen animalia bakarra da. Karrera eskaileran aurrera egitea eta bizileku berri batera mugitzea eskatzen du.\nKoloretako sugeak ikusi dituzun ametsa azaltzeko, arriskuak ekiditeko edo neurrizko bizimoduak gainditzeko neurriak hartu ditzakezu.\nSuge gorriak nonbait naturan bidaia atsegina eta sinplea adierazten du; eta etxean - arriskuei buruzko abisu bat esan nahi du: garraioan eta kaleetan zure etxebizitzari arreta handiagoa eman behar diozu, lapurtu egin zaitezkeelako\nBlueek atsegin atsegina eta arrakastatsua ematen dio ameslariari\nGrisa abisu mota da, pertsona batek ez baitu diru gehiegi gastatzen, etorkizuneko finantza zailtasun handiak ekar ditzakeelako\nOro har, ametsen interpretazio gehienek maiz esnatzen dituzte sugeak bizitza aldaketa positiboen harbingers gisa. Ameslari batek, bat-batean, herentzia ikaragarria lortzen du edo bere jarrera soziala nabarmen hobetzen du. Baina horretarako, ametsak erregulartasun handiz etorri behar dira.\nZure apartamentua lapurtu zuen ametsa zen. Interpretazio Popularrak\nBizitza aktiboa = gorputz ederra\nNola ezagutu gizonezko bat sexua bere portaeraren arabera\nSareko plangintza, denbora kudeatzea\nAste Santua 2016an - datak. Zazpi eta zer egin dezakegu?


09 « urria « 2020 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 9 urria 2020 17:00\n2020ko Espainiako Itzuliaren Vitoria-Gasteiz//Gobiaran etapa aurkeztea\nParte hartzaileak. Vitoria-Gasteizko alkate Gorka Urtaran; Arabako ahaldun nagusi Ramiro Gonzalez; Gobiarango alkate Juan Carlos Ramirez Escudero; Espainiako Txirrindularitza Itzuliaren zuzendari nagusi Javier Guillen; eta Itzuliaren bitarteko Joseba Beloki\nEguna. Asteartea, urriak 13\nTokia. Arabako Foru Aldundiaren jauregiko prentsa aretoa\nIgandea, urriak 11\nAlkateorde Maider Etxebarriak eta Berdintasun zinegotzi Miren Fenandez de Landak parte hartuko dute Emakumeen Lasterketaren ekintza sinbolikoan 10:45ean, Mendizorrotzeko Atletismo pistan; sarrera Cervantes ibilibidetik.\nAlkateorde Ana Oregik parte hartuko du Encuentros Internacionales de Cabueñes 2020 topaketan 12:00etan, Gijongo plaza nagusiko kultura zentroan.\nOgasunaren eta Herritarren Partaidetzaren Batzordea, aparteko eta premiazkoa (2020/10/14)\nKategoriak: Oharrak — Komunikazio Zerbitzua / Servicio de Comunicación — 14:33\nOgasunaren eta Herritarren Partaidetzaren, Gardentasunaren eta Gizarte Etxeen Batzordea, aparteko eta premiazkoa (2020/10/14)\nGai zerrenda: Ogasun B C Hacienda\nLurralde Batzordea (2020/10/19)\nKategoriak: Oharrak — Komunikazio Zerbitzua / Servicio de Comunicación — 14:23\nGai zerrenda: Lurralde B C Territorio\nIGIko Kontseilua atzeratu da\nKategoriak: Oharrak — Komunikazio Zerbitzua / Servicio de Comunicación — 14:18\n2020/10/15 egunerako IGIko Kontseilua 2020/10/16 egunera atzeratu da agendaren ondorioz (12:30ean).\nGasteizek argiztapen berria izango du aurtengo Eguberrietan\nKategoriak: Prentsa oharrak — Etiketak: argiztapen berria, Eguberriak — Komunikazio Zerbitzua / Servicio de Comunicación — 14:08\nEguberrietako argi apaingarrien instalazioa Iluminaciones Ximénez enpresari esleitzea erabaki du Tokiko Gobernu Batzarrak. Eguberrietako argiak hornitu, jarri, kendu eta mantentzea barne hartzen du 161.700 euroko kontratuak. Kale eta plazetan, faroletan, zuhaitzetan eta toki esanguratsuetan jarriko dira apaingarriak, hala nola udaletxearen fatxadan edo Florida parkeko kioskoan.\nGerra Zibilean eta diktadura frankistaren garaian hil edo errepresaliatu zituzten gasteiztar ororen memoria berreskuratu du Udalak liburu batean\nKategoriak: Sailkatu gabea — Etiketak: "Vitoria Gasteiz memoria duen hiria" lana, Gorka Urtaran, Virginia López de Maturana — Komunikazio Zerbitzua / Servicio de Comunicación — 12:11\n“Vitoria Gasteiz, memoria duen hiria” lanak azken urteetan biktimak aitortzeko burutu diren ekintzak dokumentatu eta ilustratzen ditu, eta mapa batean kokatzen hiriko memoriaguneak\n“Vitoria Gasteiz, memoria duen hiria” liburuan, Gerra Zibilean eta diktadura frankistaren garaian hil edo errepresaliatu zituzten Gasteizko biktima ororen aitorpena jaso du Udalak. Gorka Urtaran alkateak eta liburuaren egile Virginia López de Maturana historialariak aurkeztu dute liburuaren paperezko edizioa, zeinak azken urteetako ekintzak dokumentatu eta ilustratzen baititu, eta mapa batean kokatzen hiriko memoriaguneak.\nLau hizkuntzatan, memoriaguneei buruzko datuak biltzen ditu argitalpenak, antzinako eta oraingo irudiak eta errepresaliatutako edo hildako pertsonen datuak. Testuak idazteko, zenbait artxibotan gordetako dokumentazioa baliatu da, baita bibliografia espezializatua ere, eta azken hori liburuan erantsi da.\nBesteak beste, Santa Isabel hilerriaren kanpoaldean, Carmelitas-Sagrado Corazón ikastetxean, Bake kalean, Karmeldarren komentuan eta Olarizuko gurutzean memoriaguneak jartzeko arrazoiak azaltzen dira, eta “Red Álava” izeneko sareari zein Memoria Historikoari (martxoaren 31n) egindako omenaldiak. Dagoeneko banatu da lurraldeko liburutegi eta artxiboetan, memoria berreskuratzeko elkarteen eta biktimen senideen artean, eta 90 ikastetxetan.\n“Gure hiriak grina biziz sustatu izan ditu berdintasuna eta askatasuna, elkartasuna eta tolerantzia eta pertsona guztientzako giza eskubideak. Giza-harreman ororen gidari behar ditugu printzipio, balio eta eskubide horiek. Funtsezkoa da herri erakundeetatik giza eskubideen urraketa larriak pairatu izan dituzten pertsona guztiak aintzatetsi eta artatzea. Gure maitasuna, babesa eta ulermena merezi dute biktima horiek. Gasteiz biktima guztiekin dago, salbuespenik gabe, baita frankismoaren biktimekin ere. Denek merezi dute egia, justizia eta ordaina“, nabarmendu du alkateak liburuaren aurkezpenean. “Orrialde hauetan, Udalaren Bizikidetza eta Aniztasun Zerbitzuak frankismoaren biktima guztien oroimena berreskuratu eta duintasuna goratzeko burutu diren egintzen berri biltzen da, demokrazia babesteko bizitza eman baitzuten. Gure hiriak betiereko esker ona adierazten die guztiei, askatasunaren alde egin zuten sakrifizioagatik“, azpimarratu du Gorka Urtaranek.\nMemoria historikoa ondare kolektibo gisa ezagutu eta gordetzeko Udalak bere gain hartutako konpromisoetako bat da “Vitoria Gasteiz, memoria duen hiria” argitaratzea. Konpromisoa betetzeko, memoria berreskuratu eta gordetzeko politika lantzen ari da, Gerra Zibilean zein diktadura frankistan bidegabekeriak eta irainak jasan zituzten pertsonei aitorpena adieraziz eta haien izen ona berreskuratzeko behar diren erakunde-ekimenak abian jarriz. Ekimen horiek giza eskubideen gaineko nazioarteko legedian oinarritzen dira, eta egia, justizia, erreparazio eta errepikapenik ez izateko bermeen printzipioetan.\n2017ko urtarrilean, Memoria Historikoari buruzko mozio bat onetsi zuen Gasteizko Udalak, hirian dauden sinbolo frankistetan esku hartzeko, abenduaren 26ko Memoria Historikoaren Legearen 15. artikuluan gomendatutakoari jarraituz. Geroago, 2018ko urtarrilaren 12an, memoria historikoarekin lotuta egin beharrekoei buruzko Alkate Dekretua onetsi zen.\nPaperezko argitalpenaz gain, udalaren web-orrian eskura daiteke liburua, bertsio digitalean.\nInformazio gehiago: Bizikidetza Zerbitzua. Memoria Historikoa\nUdalak 40.590 euroko laguntza emango dio AENKOMER federazioari, tokiko merkataritza sustatu eta hobetzeko ekimenak garatu ditzan\nKategoriak: Sailkatu gabea — Etiketak: AEnkomer, Maider Etxebarria — Komunikazio Zerbitzua / Servicio de Comunicación — 12:05\nTokiko Gobernu Batzarrak Gasteizko Udalaren eta AENKOMER-Arabako Merkataritza eta Zerbitzu Enpresaburuen Federazioaren arteko lankidetza-hitzarmena onetsi du, 2020an Gasteizko merkataritza-enpresak sustatu, kudeaketan lagundu eta lehiakortasuna hobetzera zuzendutako proiektuak gara ditzan.\nEkonomia Sustapenaren, Enpleguaren, Merkataritzaren eta Turismoaren Sailak —Maider Etxebarria zinegotzi eta lehen alkateordea da buru— 40.590 euroko zuzkidura jarriko du hitzarmenerako.\nAurrekontuak jarduera hauek barne hartzen ditu, besteren artean: Florida parkeko monumentuak lorez apaintzea bigarren mendeurrena dela eta; tokiko produktuen azoka bat egitea, eta VIII. AENKOMER Berrikuntza eta Ekintzailetza Topaketa antolatzea.\nOlarizuko parkeak pasabidea estreinatuko du, eta landarezko antzokia eta harrera bulegoa itxura hartzen hasiak dira\nKategoriak: Sailkatu gabea — Etiketak: Gorka Urtaran, lanak, Olarizuko parkea — Komunikazio Zerbitzua / Servicio de Comunicación — 12:02\nOLARIZUko PARKEAREN DOSIERRA\nAurrera doaz Olarizu Euskadiko lorategi botaniko handia bihurtzeko lanak. “Parkea Eraztun Berdearen harribitxia izatea nahi dugu, edukiz eta erakargarriz betez, bai aisialdirako bai zabalkunderako. Proiektuak gauzatzen ari dira pixkanaka”, azaldu du Gorka Urtaran alkateak.\nEtxaldearen ondoko landarezko antzokia, esaterako, itxura hartzen eta berdetzen hasia da. Egunotan ingurura hurbiltzen direnek lur mugimenduak egin ondoren egitura nola osatzen ari den ikus dezakete, eta nola instalatu diren lehen eserlekuak, baita eskailerak ere.\nInformazio-bulego berria egokitzeko lanak ere aurrera doaz. Orain egitura muntatzen ari dira langileak. Orobat, korten altzairuzko OLARIZU hizki handiak jarri dira bertan, lorategia bisitatzen dutenei ongi etorria emateko.\nAintziraren gaineko pantalana ere instalatu da, herritarrak batetik bestera igaro daitezen. Plastikozko modulu flotatzailez eta sokazko barandez osatutako egitura da; horrekin batera, parkerako sarbide berria jarri da Jauregilanda kaletik.\nUdalak Berpizkundearen plazako eguneko zentroa egiteko kontratua suntsiarazi du, aldi baterako enpresa-elkarteak ez dituelako epeak bete\nKategoriak: Prentsa oharrak — Etiketak: Berpizkundearen plaza, kontratua, koronabirusa — Komunikazio Zerbitzua / Servicio de Comunicación — 11:52\nGaurko bilkuran, Tokiko Gobernu Batzarrak Berpizkundearen plazako eguneko arreta-zentroa egokitzeko obren kontratua suntsitzea onetsi du, “kontratista atzeratu egin delako epeak betetzean“.\nIndenort PV SL – Proviser Ibérica SL ABEEari esleitu zitzaion kontratua, eta lanak martxoaren 4an amaitzekoak ziren. Geroztik, enpresek zenbait eskaera egin zizkioten Udalari, batetik, lanak eteteko eta epea luzatzeko, pandemiaren ondorioz “ezinezkoa izan zelako material batzuez hornitzea“; bestetik, “amaitzeko arazo gehien dauden partidetako batzuk aldatzeko“.\nUdalaren ustez, kontratua ez betetzea “ezin zaio COVID-19aren krisiari egotzi, lana martxoaren 4an amaitzea aurreikusita baitzegoen“. Data horretan, kontratuaren aurrekontuaren % 36 baino ez zen egin; 586.226,23 euroan esleitu zen kontratua.\nGertakari horiek kontuan izanik, eta txosten tekniko eta juridikoek adierazitakoari jarraituz, udal gobernuak kontratua suntsiaraztea erabaki du. Orain, ABEEa entzunaldi-izapideaz baliatu ahalko da, egokitzat jotzen dituen alegazioak aurkezteko; Udalak, berriz, kalte-galerak erreklamatuko ditu eta, bitartean, kontratuaren likidazioaren saldoa atxikiko.


Ariketa terapeutikoa gurea bakarrik al da? | Fisteus\nAriketa terapeutikoa gurea bakarrik al da?\nBadira egun batzuk Euskadiko Fisioterapeuten Elkargo Ofizialak “Defenda ezazu euskal fisioterapia!” lelopean, UPV/EHUk antolatutako jardunaldi batzuk salatzen zituela.\nBertan honako hau irakur daiteke:\nHonen bidez, 2015eko maiatzaren 11rako Gasteizen aurreikusia duzuen “Jarduera fisikoa, gaixotasun kronikoen prebentziorako eta tratamendurako ardatza: Bizitza estiloaren aldaketa” izenburuko jardunaldiaren haritik, jakinarazi nahi dizugu jardunaldi horren aurka gaudela goitik behera, UPV/EHUko Jarduera Fisikoaren eta Kirolaren Zientzien Fakultateak diseinatua duen erara. Errefus hau, gure kolektiboaren eskariz egiten dugu, asko izan baitira horren aurka aurkeztutako kexuak, ondoko bi arrazoi ukaezin hauen kariaz:\nAgerraldi eta edukietan dagoen Euskadiko Fisioterapiaren ordezkarien partehartzerik eza, erabatekoa eta jakinaren gainean egindakoa.\nIndarrean dagoen Osasun Lanbideei buruzko 44/03 Lege Organikoaren arabera (6. eta 7. artikuluak), jardunaldiko hizlari eta helburuko entzule gehienak ez dira osasun-lanbideetakoak.\nArratibel Imaz jaunak “Jarduera fisikoari dagokionez Osasun Publikoaren gaur egungo egoera” izenburupean emango duen estreinako hitzaldiari dagokionez, gogoratu nahi dugu jarduera fisikoak profesional bat eta bakarra daukala Osasunaren esparruan, Fisioterapeuta, eta Osasun Publikoaren erabiltzaileentzako arreta hobetzeko erarik eta modutik onena, zalantzarik gabe, Osaskidetza-EOZen arlo honetako egungo lantaldea handitu edo Euskadiko fisioterapia zentroekiko itun gehiago mamitzea dela. Hortaz, berariaz nabarmendu nahi dugu, Osasun Publikoan egoerari erreparatzeko beste modu bat, intrusismoa sustatu eta ikasleengan ezin bete daitezkeen aurreikuspenak sortzea dela, epe labur eta ertainera atsekabe gehiago eraginez.\nAdierazitako guztia gorabehera, jakinarazi nahi dizugu, ahalik eta zabalkunderik handiena emango diogula jokabide horren aurkako jarrerari, gezurrezkotzat eta engainagarritzat jotzen baitugu jarduera fisikoa gaixoen tratamenduarekin lotzeko moduaz egiten den erabilera, jarduera fisikoko profesionalen eginkizuna balitz bezalaxe, eta ondorioz, presazko bilera eskatu nahi dugu –mailarik goren-gorenekoa–, posizioak argitu eta UPV/EHUko Jarduera Fisikoaren eta Kirolaren Zientzien Fakultateak, gaitasun eta atribuzio sanitarioak balitu bezala, pertsona aktiboaren osasunaren mesedeko jardunetik harantzago garatzen diharduen lan-ildoa hainbat arinen baztertzeko asmoz. Erakunde bezala dagozkigun helburu eta eginkizunei jarraiki, aurreratu nahi dizut, presazko gutun honen kopia bidali diegula UPV/EHUko Fisioterapia Sailari eta ikasleei, bertatik bertara egiazta dezaten UPV/EHUk eta bere zuzendaritza-organoek duten konpromiso maila, ikasketa gogorren ondoren eta sakrifizio pertsonal handiaz lortutako gaitasun-atribuzio profesionalekiko errespetuari dagokionez.\nEFEOren arabera, badirudi ikuspuntu legal batetik ez dagoela zalantza askorik baina azkenaldian sarean gori-gorian dagoen gaia denez, eztabaida eta iritzi trukaketarako aukera zabaldu nahi genuke Fisteusetik. Iritzi trukaketak aberasgarriagoak izan daitezkeela uste baitugu.\nAriketa terapeutikoa, fisioena bakarrik dela?\n7 pensamientos sobre “Ariketa terapeutikoa gurea bakarrik al da?”\n2015/05/07 en 7:52 pm\nNire iritzia hemen irakurgai (elkarrizketa luzea da):\n@irazusta_jon @fisioeuskaraz zer esana badute, baina legalki, heziketa fisikoko lizentziatuek ezin dituzte osasun gaitzak tratatu.\n— Iker Villanueva (@Ikerfisio) May 7, 2015\n2015/05/08 en 8:32 am\nNire ustez, bi kontzeptu ezberdindu behar ditugu; lehenik eta behin legeak dioena eta, bestetik, errealitatea.\nNire ikasle ikuspuntutik, Fisioterapiako Graduaren amaieran eduki beharko genituzkeen konpetentzia edo ahalmenen barnean sartu beharko liratekeen kontuak dira ariketa terapeutikoenak. Ordea, ez dut uste, gradu amaieran edukiko ditugun konpetentzia errealak eta graduak eskeini beharko lizkigukenak ez dira berdinak eta hori aldatu beharra dago ezinbestean, ez garelako gai askotan legeak berak eskatzen diguna egiteko gai.\nBestalde, legeak dioena argi eta garbi dago, PATOLOGIAREN KASUAN, Osasun arloko langile batek jardun beharko luke pertsona horren tratamenduaren jarraipenean, hasten denetik amaierara arte. Posible da heziketa fisikoa ikasi duen pertsona batek hainbat eta hainbat patologiari buruz asko jakitea eta bertan hezitua izatea baina ez da bere konpetentzia; era berean, fisioterapeuta batek nutrizioaz jakin dezakeen moduan edo iturgintzari buruz ere bai, baina ez da bere konpetentzia.\nBeraz, uste dut ezinbestekoa dela fisioterapeuten ikasketa programa aldatzea zentzu honetan eta, ildo beretik, espezialitateen ezarpena ere bai, fisioterapia oso zabala delako eta gai guztien inguruan ezin delako jakin, bestela, bizitza guztia pasa beharko genuke etengabeko ikasketan eta oraindik ez genuke eta laurden bat ere jakingo jejej.\nEz eman kaña gehiegi bestela komentatzeari utziko diot 😉\n2015/05/08 en 3:03 pm\nGaurkoan, lehena izateagatik, ez dizut makilkadarik emango, baina ez zaitez ohitu ;-).\nZurekin ados nago: fisioterapia graduraren edukietan ariketa terapeutikoak indar gehiago izan beharko luke. Egia esan, ez dakit zeintzuk diran ikasketa-planak aldatzeko pausuak edo baldintzak baina lanean hasi beharko ginateke. Eta espezializazioen beharrarekin ere ados, aspaldiko eskaera da hau baina badakizu “jauregiko gauzak astiro doazela” 😛\nBesarkada bat eta ongi etorria!! Zure iruzkin eta sarrera gehiago espero ditugu.\n2015/05/13 en 8:52 pm\nBeti bezela gai ugariz hitzegin nahiko nuke, ea nola lotzen ditudan euren artean…\nJadanik ospatu da sarrera honetan aipatzen zen jardunaldia. Nire lankide bat han izan zen eta bertan hitzegin zuen emaile batek esandakoa nabarmendu nahiko nuke: “Denontzako dago lana”. Gaixo + ariketa fisikoa bada nor da nor konpetentzi bereizmena egiteko? Fisioterapeutok tartean gaixotasun bat dagoen unetik gure esparrua dela esango dugu eta hezitzaile fisikoek eurena dela ariketa fisiokoetaz ari garelako. Batzuetan puristaegiak gara nortasun kontuetan…\nBaina ezin dut ukatu “Denontzako dago lana” esaldiari nalabaiteko kutxu ekonimikoa antzematen diodala. Izan ere azken urteotan denon ahotan bolo bolo dabilen krisiak lanbide askotan izan bait du eragina. Gaur egun kirol arloan azterketa mediku gutxiago egiten dira, entrenamtu planifikazio eskaeran urriagoak dira,… Zentzu horretan gaixoena arlo interesgarri bat izan daiteke diru iturriak gutxituak dituen lanbide batentzat. Zeren ez dezagun ahaztu, sarkoikeriaren atzean nortasun gatazka bat egon badago baina baita ere merkatu kuota bat, interes ekonomikoa alegia.\nSarkoikeriaren gatazka bezain garrantzitsua da bai fisioterapeutok zein hezitzaile fisikoek gaixoei ariketa fisikoa preskribitzeko beharrezkoak diren ezagutzak ote dauzkaten. Unibertsitateko ikasketa planei buruz ari naiz, ikasleak unibertsitetik nahikoa heziturik ateratzen ote diren gaixo hauek hartatzeko. Arnas naiz zirkulazio aparailuko gaixoen hartatzeak arrisku handiagoak dauzka gaixotasun osteomuskularrak dauzkaten gaixoak hartatzea baino. Arritmiak, takikardiak, bradikardiak, Sat O2, betablokeatzaileak, hipertentsioa,… hitz potoloak dira. Paziente hauek bere osasun egoera kolokan izan dezakete. Ezagutu izan da fisioterapia zerbitzura reentrenamiento al esfuerzoko saiora zioan gaixorik bere etxeko ezkatzean bihotzekoak eman eta bertan gelditu zena. Ez dakit nork hartazi beharko dituen baina egiten duenak ez du nolanahiko lana.\nBeraz sarkoikeriaren alde identitario naiz ekonomikoaz hitz egin dezakegu baina ez ahaztu guzti honen atzean osasuna kolokan duten pazienteak daudela eta eurei eman beharreko zerbitzu egokia.\n2015/05/20 en 8:14 pm\nAupa Xabi, topatu dut behingoz zure iruzkinari erantzuteko tartetxo bat. Nahiko lanpetuta nabil eta polemikarako ere ez dut denborarik ;-).\nNik ere uste dut osasunaren arloan denontzako lana dagoela eta batez ere, denon lana dela. Lanean beste ogibideekin sinergiak sortzearen aldekoa naiz eta pazienteek hori merezi dutela benetan sinisten dut. Elkarlanarekin denok irabazten dugula uste dut, baina muga batzuk daude, bai legalak eta bai etikoak. Ni ez naiz hasiko prestaketa fisikoko saioak diseinatzen, ez delako nire konpetentzia eta gainera ez zaidalako etikoa iruditzen. Beste ogibideetatik ere hori espero dut. Azkenean errespetu kontu bat da, ez besterik.\nEgia da Fisioterapia graduan ez direla ariketa fisikoari buruzko edukin gutxi ematen direla, nire ustez aldatu beharko litzatekena. Baina prestatzaile fisikoek patologiei buruz zenbat ikasten dute? Nik hemen gai horri buruzko ikasgai gutxi ikusten ditut:\nNire argudioak ez ditut helburu ekonomiko batekin ematen, fisioterapiaren garrantzia defendatzen dudalako baizik eta benetan gure ogibideak ariketa terapeutikoa bere esparrua dela aldarrikatu behar duelako sinesten dudalako.\nEa, prestatzaile fisikoren bat bere iritzia ematera datorren, benetan asko eskertuko bait nuke.\nJon irazusta dijo:\n2015/05/23 en 8:53 pm\nIkerrek horrela eskatuta nire iritzia emango dut. Ariketa Fisiko terapeutikoa ez da lanbide bakar batena. Izan dezakeen jabe bakarra pazientea da… Nire ustez fisioterapeutek arlo honetan zer esan argi eta garbia izan beharko lukete. Horretarako, formazio espezifikoa beharko lukete gradukoa edo graduondokoa. Halere, arlo honetan ez lukete bakarrik aritu behar bai legearen aldetik eta baita ere pazientearen mesederako.\nLegean oinarritzea horrelako jarrera bat defendatzeko pobrea iruditzen zait. Legeak aldatu daitezke eta beste herri batzuetan gai honi buruz dauden araudiak ez dira berdinak eta askotan hemen ez dauden profesionalak daude. Hala ere, zihur naiz edozein medikuk ariketa terapeutikoa preskribitzeko gaitasun legala duela. Batez ere, elkargoak salatzen zituen jardunaldietan parte hartu zuten Kirol Medikuek.\nArgi eduki behar da ariketa terapeutikoa gai zabala dela. Ez da gauza bera kronikoa eta akutua, gaitz bati aurre egiteko ariketa edo arrisku faktore bati aurre egitekoa. Ez da gauza bera, ariketa agintzea edo saioen diseinua egitea e.a.\nAriketa terapeutikoak indar handia hartuko du datozen urteetan eta zer esanik izan nahi duten profesionalek beharko dutena formazioa da. Azkenean gauzak egingo dituelako ondo egiten dakienak.\n2015/05/25 en 3:01 pm\nLehenik, ongi etorri Fisteusera! Dakidala, parte hartzen duzun lehenengo aldia baita eta ateak zabal-zabalik dituzu zure iritzi edo hausnarketak egin nahi dituzunerako. Bai iruzkin edo sarrera berri bat proposatu nahi baduzu, ez zaitez moztu, zure etxean zaude.\nHainbat gai ikutzen dituzu eta askotan ados nago zurekin. Legearen kontuan arrazoi dezu argudio bezela ez duela asko balio, nahiz eta muga argi bat ezartzen duen. Niri ordea, arazoa sakonagoa dela iruditzen zait. Niretzat muga ez du legeak ezartzen, ogibide bakoitzaren nortasunak baizik. Eta nere ikuspuntutik, identitate krisi galanta dauka fisioterapiak. Identitate krisi horri buruz, asko hitz egin dugu blog honetan baina badirudi poliki poliki paradigma berri bateruntz dijoala gure ogibidea. Agente fisikoak alde batera utzi eta mugimenduaren eta funtzionalitatearen paradigmaruntz goaz WCPTak dioen bezela: http://www.wcpt.org/policy/ps-descriptionPT\nBertan hau irakur daiteke: “Physical therapy provides services to individuals and populations to develop, maintain and restore maximum movement and functional ability throughout the lifespan. This includes providing services in circumstances where movement and function are threatened by ageing, injury, pain, diseases, disorders, conditions or environmental factors. Functional movement is central to what it means to be healthy.”\nAzken ideia hau fisioterapiaren oinarri bezala onartzen badugu, ez daukat zalantzarik, fisioterapeutek paper garrantzitsu bat eduki beharko genuke ariketa terapeutikoan. Gure nortasunaren zati bat baita. Ez diot nik, WCPTak dio.\nBeste ogibideekin ordea, zalantzak ditut. Ez dut uste Hezkuntza Fisikoko baten nortasunean (paradigman) tratamentua dagoenik. Eta medikuntza edo beste osasun ogibide batek ez du mugimendua eta funtzionalitatea berreskuratzeko nortasunik. Azken honek, are gehiago indartzen du fisioterapiaren garrantzia ariketa terapeutikoan eta toki pribilegiatu batean uzten du. Hori dela eta, ez dut ulertzen fisioterapeuta bakar baten presentzia ez egotea jardunaldi horietan. Seguru asko hau da, legea alde batera utzita, kritikaren arrazoi nagusiena.\nHala ere, zurekin guztiz ados nago ariketa pazienteena dela esaten duzunean eta ez dut begi txarrez ikusten beste lanbide batzuekin elkarlana. Guztiz kontrakoa baizik, asko baitaukagu ikasteko. Orain arte jaso baitugun prestakuntza ez baita “onena” izan…\nOndo izan eta mila esker parte hartzeagatik!


Errenteriako gazte etxebizitza komunitarioko logelen zozketa egin dute — Udalbiltza\nAbiatzeko gutxi falta zaio Errenteriako (Gipuzkoa) gazteentzako lehendabiziko etxebizitza komunitarioari. Martxoaren 28an zozketatu dituzte logelak, ekitaldi publikoan. Eraikina Udalak jarri du eta elkarbizitzarako konpromisoak eta antolaketa gazteek eurek finkatu dituzte prozesu parte hartzaile baten bidez.\n18-30 urte bitarteko gazteei zuzenduriko proposamena da, adin horretan baita larriago emantzipatzeko zailtasuna. Holanda, Dinamarka eta Kataluniako hainbat esperientzia arrakastatsu eredu hartuta definitu dute proiektua eta prozesu parte-hartzaile baten bidez adostu dituzte irizpide nagusiak. Bost bilera egin dituzte eta saio horietan 68 gaztek hartu dute parte.\nErrenterian erroldatutako eta zozketan hautaturiko 18-30 urte arteko gazteek, hiru urtez edukiko dute bertan bizitzeko eskubidea, eta baldintza gisara, konpromiso soziala erakutsi beharko dute jardueren antolaketan eta auzolanean (hilean gutxienez 9 ordu). Errentaren araberako alokairua ezarri da, soldataren %15 hain zuzen. Etxebizitzan berean, denek partekaturiko espazioak izango dira eta horien kudeaketa elkarlanean egin beharko dute bizilagunek.


Laburpena ( 47. zk.), 2018ko martxoaren 7a, asteazkena\nPDF (447 KB - 5 orri.)\nAGINDUA, 2018ko otsailaren 19koa, Lan eta Justiziako sailburuarena, zeinaren bidez berariazko lehiaketaren deialdia egiten baita Prozesu eta Administrazio Kudeaketako, Prozesu eta Administrazio Izapidetzako eta Laguntza Judizialeko kidegoetarako, eginkizunengatik eta /edo hizkuntzagatik bereziturik dauden lanpostuak betetzeko.\n50/2018 EBAZPENA, otsailaren 16koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitaratzea Garapenerako Lankidetzaren Euskal Agentziaren eta Euskal Fondoa - Lankidetzarako Euskal Udal Erakundeen Elkartearen arteko hitzarmena, «Eathink: bertokoa jan, mundua buruan» hezkuntza-programa finantzatzeko dena.\nEBAZPENA, 2018ko otsailaren 27koa, Lanbide-Euskal Enplegu Zerbitzuko zuzendari nagusiarena, zeinaren bidez argitaratzen baita zenbait diru-baliabide esleitzen dituen Lanbide-Euskal Enplegu Zerbitzuko Administrazio Kontseiluaren erabakia. Diru-baliabide horien bidez, hain zuzen ere, 2018ko ekitaldian finantzatuko dira Familia eta lana bateragarri egiteko laguntzei buruzko ekainaren 29ko 177/2010 Dekretuaren IV. kapituluan ezarritako laguntzak.\nEDIKTUA, 694/2016 prozedura arruntaren ondoriozkoa.\nEDIKTUA, ezkontzaz kanpoko seme-alabentzako neurrietarako 225/2016 prozeduraren ondoriozkoa.\nIRAGARKIA, zeinaren bidez jakinarazten baita giza papilomaren birusaren aurkako txertoa eskuratzea xede duen hornidura-kontratua formalizatu dela (Espedientea: 9/2018-S).\nIRAGARKIA, Euskal Trenbide Sarearena, Ermua tartearen komunikazio lanei buruzko lizitazioari publizitatea ematekoa.\nIRAGARKIA, zeinaren bidez jakinarazten baitira Garraio Plangintzaren zuzendariak emandako zenbait ebazpen, Trenbideen Sektorearen irailaren 29ko 38/2015 Legearen prozeduraren bidez irekitako zehapen-espediente batzuei buruzkoak.\nIRAGARKIA, zeinaren bidez ebazpen bat jakinarazten baita, nekazari txikientzako erregimen sinplifikatuko laguntzaren ordainketa onartzen eta agintzen duen 2017ko kanpainakoa.\nIRAGARKIA, 2018ko otsailaren 22koa, Familia Politikako eta Aniztasuneko zuzendariarena, zeinaren bidez jakinarazten baitira Euskal Autonomia Erkidegoko Izatezko Bikoteen Erregistroan irekitako espediente batzuk artxibatzeko zenbait ebazpen.\nIRAGARKIA, 2018ko otsailaren 27koa, Lanbide-Euskal Enplegu Zerbitzuko zuzendari nagusiarena, Diru-sarrerak Bermatzeko Errenta eta Etxebizitzarako Prestazio Osagarria izapidetzeko prozeduren 3781. zenbakiko jakinarazpenei buruzkoa.\nIRAGARKIA, Hezkuntza Saileko Administrazio eta Zerbitzuen sailburuordearen 2017ko irailaren 1eko Ebazpena jakinarazteko dena. Ebazpen horren bitartez, gora jotzeko errekurtso bat ebazten da.\nIRAGARKIA, Hezkuntza Saileko Administrazio eta Zerbitzuen sailburuordearen 2017ko abenduaren 4ko Ebazpena jakinarazteko dena. Ebazpen horren bitartez ebatzi egiten da gora jotzeko errekurtso bat.\nIRAGARKIA, Hezkuntza Saileko Langileak Kudeatzeko zuzendariaren 2017ko urriaren 19ko ofizioa jakinarazteko dena. Ofizio horren bidez, entzunaldi-izapidea egiten da irakasleen beharrak estaltzeko hautagaien zerrendakide bat zerrendatik kanporatu aurretik.\nIRAGARKIA, Hezkuntza Saileko Administrazio eta Zerbitzuen sailburuordearen 2018ko urtarrilaren 22ko Ebazpena jakinarazteko dena. Ebazpen horren bitartez ebazten da gora jotzeko errekurtso bat.\nIRAGARKIA, Hezkuntza Saileko Administrazio eta Zerbitzuen sailburuordearen 2017ko ekainaren 22ko Ebazpena jakinarazteko dena. Ebazpen horren bitartez, gora jotzeko errekurtso bat ebazten da.\nIRAGARKIA, zeinaren bidez jakinarazten baita SAN-01A001-35-2017 zehapen-prozeduraren instrukzio-egileak 2018ko urtarrilaren 30ean emandako ebazpen-proposamena.\nIRAGARKIA, enpresa operadore bati ustiatzeko baimena erabiltzea galarazteko espedientearen hasiera jakinarazten diona.


"Gazteek aukera eta tresna gehiago eduki beharko lituzkete gazte gisa euskaraz bizitzeko" : Irutxuloko Hitza\n'Euskara, gazteen ispiluan' izeneko hitzaldia emango du Jone Miren Hernandezek. (Argazkia: EITB)\nAzaroaren 14an Bagera elkarteak antolatutako jardunaldietan parte hartuko duzu, Kike Amonarrizekin eta Miren Artetxerekin batera. Zeren inguruan jardungo duzu?\nNire hitzaldiari Euskara, gazteen ispiluan jarri diot izenburua, gazteek euskararen inguruan esaten digutenaz hitz egin nahi dudalako, hau da, euskararen erabileraz, euskararen inguruko diskurtsoez eta abar. Azken urteotan gazteengan jarri dugu fokoa, baina nik uste dut euren jokaera, besteak beste, gizartean gertatzen denaren isla dela, eta horretan sakondu nahiko nuke. Azken finean helduok gazteei begira gaude baina eurek helduen gizartea islatzen dute.\nNola begiratzen diozu euskarari antropologiatik?\nHizkuntz antropologiaren ikuspegitik, hizkuntza beste elementu kultural bat gehiago da. Kulturaren partea da hizkuntza, eta kultura sortzeko gaitasuna du; baina, aldi berean, hizkuntzan erreparatzen badugu kultura horren trazak ikusteko aukera dugu. Hori dela eta, guretzat oso elementu aberatsa da, asko esaten digu. Esaldi batekin ideia bat komunikatu dezakegu, baina komunikatu nahi dugun horretaz gain askoz gehiago esaten dugu. Hizkuntza antropologian esaten dena interesatzen zaigu, baina bereziki esaten den horrekin lotutako guztia: zein ari den hitz egiten, nola, nondik, zergatik, zertarako…\nEuskararen inguruko diskurtsoak birpentsatu beharra dago?\nAspalditik daude ahots ezberdinak hori eskatzen, besteak beste, Iñaki Martínez de Luna soziolinguista. Nik uste dut berez diskurtsoak aldatu direla eta ari direla aldatzen. Kontua da euskarak, hizkuntza gutxitua izanik, beharra duela diskurtsoen gainean gogoetatzeko eta bere alde egingo duten planteamendu berriak mahaiganeratzeko eta indartzeko, eta hori da agian albo batera utzi duguna, edo agian, ez diogu hainbeste denbora eskaini. Eta une honetan eginbehar garrantzitsua dela uste dut.\nBadago gazte kultura euskaraz?\nNoski, badago, baina inpresioa dut nahiko zatikatuta dagoela, eta gune edo toki jakin batzuetan kokatuta dagoela. 1980-1990 hamarkadetan, bereziki musikaren bidetik, gazte kultura euskaraz jasotzeko aukera izan genuen gazte askok, nahiko modu masiboan. Gaur egun badira guneak, badira ekimenak, badira aukerak baina zailagoa da ikustea eta ikustaraztea. Gazte batzuentzat erreferenteak dira, baina oro har ez dira zabalduta dauden erreferenteak. Hor argi ikusten da gaztelera eta ingelesaren indarra.\nZer egin beharko litzateke euskaraz gazte izan ahal izateko?\nGazteek aukera, tresna eta baliabide gehiago eduki beharko lituzkete gazte gisa euskaraz bizitzeko eta aritzeko. Jakina denez, haur, nerabe eta gazte askok eskolatik atera eta ez dute aukerarik edo aukera gutxi dute euskaraz aritzeko, euskara erabiltzeko; adibidez, euren aisialdian. Baliabideak behar dira eskolak egiten duen lan horri sostengua emateko, ikastetxetik kanpo jarraipen bat izateko.\nEuskararen ezagutzatik erabilerarako jauzia eztabaidagai da egun. Jauzi hori egitea zaila da gizarteko sektore askotan. Zergatik?\nGazte askok erreza dute euskara erabiltzea testuinguru oso euskaldun batean bizi direlako edo ingurukoak (familia, lagunak…) euskaldunak direlako. Baina beste askok aukera gutxiago dituzte. Ezagupena landu behar den bezala, hau da, hizkuntza ikasi eta barneratzea, erabilera ere landu behar da, batez ere, ahozko erabileraz ari bagara eta erabilera informalaz, lagunartekoaz.\nHizkuntza-portaeran zer nolako garrantzia du hizkuntza-ideologiak?\nHizkuntza-ideologia ezagupenetik erabilerarako zubi gisa irudikatzen dut. Hau batez ere hiztun berriekin ikusten da. Batzuetan eguneroko erabilerarako jauzia egitea kostatzen zaie eta nahi izateak, hizkuntzaren gaineko ideia positiboak izateak, adibidez, asko lagundu dezake jauzi horretan. Hiztun berri askok hitz egiteko garaian sentitzen duten lotsa edo beldurra aipatzen dute. Horrek kezkatzen nau eta uste dut landu beharko genukeela.\nZein da gazteen hizkuntza-portaeran eragiteko modu egokia?\nGauza asko eta ezberdinak egin daitezke, eta egiten ari dira jada. Guk, ikerketa eremuan, gure planteamendua aldatu dugu azken urteotan eta orain, saiatzen gara gazteak parte aktiboa izaten ikerketetan. Gazteak ikertu baino, saiatzen gara gazteekin ikertu, gazteak erdigunean jarri eta haiek entzuten. Askotan entzumen horretatik ateratzen dira ideiak, eta aukerak ematen badizkiezu, praktikan jartzeko ahaleginak egiten dituzte. Euren ekimenez egindako jarduera horiek eragina dutela uste dugu.\nEuskara biziberritzeko diskurtsoak zein izan beharko luke, zure iritziz?\nGaldera zaila da. Nik ikusten dudana da euskararen biziberritzerako sortu zen diskurtsoa, 1980ko hamarkadakoa gutxi gora behera, berritu behar dela, erabat. Une horretan hiztun profil nagusiak bi ziren: euskalduna eta erdalduna. Gaur egun, hamaika hiztun ditugu. Hiztun berriaren profila nagusitzen ari da, baina horren barruan ere aniztasun handia dago. Egun ere, hiztun natiboa zein den ez dago hain argi. Aniztasun horri tokia eman behar zaio eta diskurtso berri baten erdigunean jarri.\nErlazionatutako edukiaMiren Artetxe: "Ideologia nagusiaren arabera, hiztun berriek legitimitatea irabazi behar dute"


Leire Narbaiza 2020/02/02 21:55\nGipuzkoako Hitzan 2020ko urtarrilaren 24an argitaratua\nEibar gainbehera doia\nLeire Narbaiza 2020/01/22 16:50\nEta kitto aldizkarixan 2020ko urtarrillaren 17xan argitaratuta.\nErrebal kalian noia etxerako bidian. Illunabarra da, eta gaba ez izan arren, ez da ixa ezer ikusten. Ze illun daguan dana ―pentsau dot neure kautan― farolak aldatu ete dittue?. Ez, ez dittue kanbixau, Errebal kalian dendak itxi dittue, eta ez dabe eskaparatiak argirik emoten. Bidebarrixetan be kontu bera: ze illun daguan! Jakina, kale horretan, San Agustiñetik behera, numero bakoitixetan ez dago farolarik eta! Blokietako jardiñetan bai, baiña espaloian ez. Zelan ikusiko dogu ezer, kale erdixak baiño ez badaka farolarik? Ez ete dogu inpuestorik pagatzen? Ez ete dogu merezi?\nArgixa ez da arazo bakarra. Problemia da Eibar total bajauta daguala, Errebal-Musategi zebra-bide horretatik behera bai, behintzat. Gainbehera datorrela herrixa, lagunok! Sentido figurau baten, eta sentido literalian. Izan be, Arragueta kalian jausi egin dira etxe batzuk, 51 urtian ordenaziñotik kanpora egon ostian, obrarik egin ezinda. Grabadoresen, juzgau zaharrak –hainbeste urte ez badakaz be– hiru zulo dittu teilatuan, bertan behera lagata egon dalako herrixan lokal ganorazkuak sobre balegoz letxe. Kale horretan bertan, gaiñera, Sarasketaneko taillarra botatzen dabiz etxiak egitteko. Eraikin edarra zan, Nueva Yorken estima haundittan eukiko leukiena, guk hamen bota eta barrixa egin. Eta Urkusutik behera abandono osua. Halakorik!\nEibarreri Bilbotxiki esan izan detse, eta guk harro bota bilbotarren modukuak garala, baiña diruakin. Ez dakit, ba. Gero eta premiña gehixago eibartarrok, gero eta eskastuago herrixa. Ez dakit zelan amaittuko dugun, ez dakit.\n« Aurreko 10 elementuak Hurrengo 10 elementuak » 1 ... 3 4 5 6 7 8 9 ... 80


Gvipuscoae regionis typvs (eu) - Sorapedia\nGvipuscoae regionis typvs (eu)\nGvipuscoae regionis typvs\nEgilea Abraham Ortelius\nTamaina 49 x 38 zm\nAbraham Ortelius jaunak Theatrum Orbis Terrarum liburua argitaratu zuen 1570 urtean, Berpizkunde garaiko aurrenetako Atlasa. Dena dela, Atlasa egiterakoan Orteliusek urte batzuk aurretik Gerard Mercatorrek egindako Atlasa hartu zuen oinarri. Grabatzailea Joris Hoefnagel (Georgius Hoefnaglius) izan zen.\nUrte haietan, 1578 urtean hain zuzen, eta Amberesen bertan, Gerard de Jodek bere atlasa argitaratu zuen (ikus Nova et Exactissima Descriptio Nobilis Provinciae Guipuscouae). Nahiz eta mapa hobeak izan, Abraham Ortelius arrakastatsuagoa izan zen, eta askoz gehiago saldu.\nAtlas honek 1612 urtea arte hainbat argitalpen izan zituen. 1584ko argitalpenean mapa hau agertzen da, garaiko Gipuzkoa erakusten dena (gaur egunekoa bera).\nAtlasaren orrialde batek Gipuzkoako mapa dakar, Cadiz eta Toledorekin batera (ez ordea Bizkaia, Araba, Nafarroa edota Ipar Euskal Herria). Gainera, Debagoienako geografia askoz hobeto eta zehatzago jasota dago, Gainontzeko Gipuzkoakoa baino. Ematen du bertako baten batek parte hartu zuela, segururena Esteban Garibai arrasatearrak.\nSoraluze (Plazencia) agertzen da, baina beste herrien artean ez da nabarmentzen.\nMapa hau beste bi maparekin batera agertzen da: Carpetaniae Partis Descr. (Toledo, Leganés eta Chinchón arteko eskualdea) eta Baia de Cadiz (Cadizeko badia).\n↑ Esteban Garibai. Wikipedia (euskaraz).\nRetrieved from "http://www.sorapedia.eus/index.php?title=Gvipuscoae_regionis_typvs_(eu)&oldid=19378"


«Euskararekiko militantismoa ezin daiteke jarri\nikuskizun txar baten aitzakitzat»\nSanturtziko Udaletxean ari da itzultzaile eta kultur-dinamizatzaile gisa, duela 6 urtetik hona. Teatrorako arduraduna, programatzailea eta teatrorako idazlanen lehiaketak antolatzen dituena.\n— Hemen, teatrorako prestakuntzaren arloan, etxea teilatutik egiten hasi da; eskola handi eta bakar bat eratu nahi izan da eta ez da eman herrietan gazteen artean dagoen, edo zegoen, antzerkiarekiko zaletasuna laguntzeko betarik. Ez da harritzekoa hori horrela izatea, gure instituzioen antzerkiarekiko, eta orohar kulturarekiko, sentsibilitate eskasaren islada zuzena bait da. Antzerkia, kontsumoko ikuskizuna den aldetik interesatzen zaie, beste inolako panteamendurik gabe.\nGuztiz alderantzizkoa izan beharko luke prozesuak. Antzerkia ondare bat da, adierazpidea, eta ondare hori berreskuratzeko ahalmena eman behar zaio herriari, gaztediari batez ere.\nEskola-sare bat finkatu behar da herrietan zehar, gazteek antzerkia barrutik ezagutu dezaten eta antzerkiaren arlo ezberdinetan zaletu eta trebatzen hasi daitezen, bai aktore moduan eta bai argien arduradun edo testugile moduan. Horretarako euskarri ekonomikoak administrazio publikoari dagozkio, jakina, Jaurlaritzari zein Diputazioari zein Udaletxeei.\n— Antzerkia publikoaren aurrean burutzeko ekintza bat da. Publikoarekiko nolabaiteko komunikazioa da beraren funtsa. Antzerkia, beraz, publikoaren aurrera eraman behar da edota ikuslea erakarri. Hori lortzeko, gure gizarte honetan ohitura bat sortu beharra dago, eta horretarako, ezinbestekoa dugu teatro iraunkorra izatea, hau da, urtean zehar eta aldez aurretik egindako programazio baten arabera eskaini dadila.\nTeatro-ikuskizuna izugarri garestitu da aspaldi honetan. Donostia eta Bilboko Teatro Iraunkorrak gastu horiei aurre egiteko kapaz badira ere, ez da gauza bera gertatzen herrietan. Hauetan, elkarlanean programatu eta zirkuitoak sortu behar dira nahita-nahiez.\nHala ere gaur egun nabaria da zirkuitoak eratzeko edota kultur-ikuskizunak banatzeko politikarik eza. Honetan ere, prestakuntzaren kasuan bezalatsu, etxea teilatutik eraikitzen hasi da. Ezin hobeto hornitutako Teatro Iraunkorrak eratu dira hiriburuetan; herriak ostera, bertan behera utzi dira. Zenbait zirkuito antolatu da bai, baina beti ere Administrazioko bulego ezkutuetatik eta ondorioak ezin txarragoak suertatu dira: ikuskizun desegokiak heldu zaizkigu herrietara eta sasoi txarretan gainera, eta ondorioz, ikusleen kopurua eta egindako gastuaren errentagarritasuna ezin eskasagoak izan dira. Iniziatiba pribatua bestalde, desagertu egin da, lokalak saldu egin dira eta Administrazioak ez du ezertxo ere egin honen aurrean, herritarrei oinarrizko eskubide bat ukatuz, kulturarena alegia.\nEzinbesteko zirkuito horiek eratzeko lehenengo oinarria beraz, horixe litzateke: borondate politikoa izatea, hortxe dago kakoa.\nBigarrena, herriak azpiegituraz hornitzea. Azpiegitura honek era askotakoa izan behar du. Alde batetik materiala, hau da, lokalak, aurrez erabakitako eskualdeetako herriburuetan kokatuko liratekeenak. Bestetik, giza-azpiegitura, programatzaileak bereziki. Programazio ona eta eraginkorra izango bada, Udaletxeetatik egin edo zuzendu behar da. Horretarako programatzaile onak, ondo prestatuak, hezituak, eta beraien artean koordinatuak behar ditugu herrietan. Hauek gainera, laguntza ezin hobea jasoko lukete lehen aipatu ditugun herrietako tailer edo taldeetan arituko liratekeen teatrozaleengandik.\n— Lehenengo eta behin sorkuntzari bide emango dioten bitartekoak jarri behar dira, lehenago aipaturikoak hain zuzen ere. Hauxe da Administrazioaren erantzunkizunik handiena.\nAdministrazioak bestalde, proiektu interesgarriak finantziatu behar ditu, taldeak lasai lan egin dezan, baina bere independentzia galdu gabe. Oso arriskugarria litzateke Administrazioa produktore bihurtzea, zeren horrelakorik gertatuz gero, sorkuntzarako ateak zabaldu ez ezik itxi egiten bait dira filtro ideologiko eta politikoak duela bide. Taldeei subentzio zuzenak ematearen kontrakoa naiz, gauza puntualak bultzatzeko ez bada behinik behin; hala nola, lokalak, etab. Uste dut talde itxien funtzionamenduarekin hautsi egin behar dela. Kalitatea bilatu behar da euskal antzerkian eta horretarako taldeak oso malguak izan behar dute. Profesionalik onenak biltzen dituzten proiektuak burutu behar dira, eta horiek bai, horiek finantzaketa osoaz lagundu behar dira.\nTaldeek edota proiektuek, jakina, modu profesional batez funtzionatu behar dute. Talde amateurrek ere beren funtzioa betetzen dute, baina beste maila batean daude, lehen aipatu dugun giza-azpiegituran hain zuzen, antzerki eskola eta tailerren inguruan mugitzen direnen maila horretan.\nSariketak ere interesgarriak suertatzen dira jendea norgehiagoka bestea bultzatu beharrean, zeregin didaktiko baten ikuspegitik antolatzen direnean. Esate baterako, testuen aldetik eskasia dagoela, ba, eman diezaiegun idazten hasten diren gazteei alor hori lantzeko aukera; eta horretarako nahikoa da, sari gisa, lan horiek argitaratzea, jendearen eta antzerki taldeen eskuetara iritsi daitezen. Gauza bera egin daiteke antzezleekin eta beste arlo batzutan, beti ere gazteei eta hasi berriei begira.\n— Interesgarriak iruditzen zaizkit, besterik ez bada, propaganda plataforma moduan; zaletasuna eta ohitura sartzeko beste era bat izan litezke. Zentzu horretan oso ondo antolaturik egon behar dute, hiri edo herriaren beharretara egokituak; nolabait esateko, horren inguruan ekintza «pedagogiko» batzuk antolatu eta probetxua ateratzeko.\n— Aurreko gaiak erabiltzerakoan, Euskal Antzerkia izan dut gogoan batez ere. Beraz, esanda daude hainbat gauza: irtenbideak, etab.\nEuskal Antzerki profesionala gaztea da oso. 8-9 urte baino ez dauka. Hauxe litzateke, zuzendari eskasiarekin batera, daukan akats edo eragozpenik handiena. Gauza on batzuk egin dira eta eskasak asko. Gaur egun, hala ere, kalitatea bilatu beharra dago gauza guztien gainetik. Euskararekiko militantismoa ezin daiteke jarri ikuskizun txar baten aitzakitzat. Euskal antzerkia eta euskara beraren kalterako besterik ez da.\nKalitatea, beraz. Hori lortzeko ez dago formula magikorik, ez bada gure lana, gure ekina, eta bakoitzak bereari erantzutea, eta horretan bai esango nuke Administrazioak egiten duela hutsik handiena.